Τι γλυκά να πάρεις μαζί σου από το νησί: 12 απολαυστικές προτάσεις! - iTravelling\nΤι γλυκά να πάρεις μαζί σου από το νησί: 12 απολαυστικές προτάσεις!\nΆφησε τα μαγνητάκια και μπες στο πρώτο παραδοσιακό ζαχαροπλαστείο του νησιού. Σου βρήκαμε όλα τα γλυκά που πρέπει να πάρεις από το νησί!\nΌταν οι διακοπές αρχίζουν να φτάνουν στο τέλος τους η αναζήτηση souvenir ξεκινά! Εάν θέλεις να πρωτοτυπήσεις, να μεταφέρεις εμπειρίες, εικόνες και αρώματα αλλά και να απαλύνεις το πόνο της αποχώρησης σου από το νησί, τότε η καλύτερη πρόταση είναι το γλυκό. Γλύκανε το πόνο της επιστροφής σου στην πόλη και κέρασε και τα αγαπημένα σου πρόσωπα με τα τοπικά γλυκά του νησιού. Εάν θέλεις να πρωτοτυπήσεις, να μεταφέρεις εμπειρίες, εικόνες και αρώματα αλλά και να απαλύνεις το πόνο της αποχώρησης σου από το νησί, τότε η καλύτερη πρόταση είναι το γλυκό. Γλύκανε το πόνο της επιστροφής σου στην πόλη και κέρασε και τα αγαπημένα σου πρόσωπα με τα τοπικά γλυκά του νησιού.\nΑυτή τη φορά άφησε για λίγο τα μαγνητάκια στην άκρη και μπες στο πρώτο παραδοσιακό ζαχαροπλαστείο του νησιού για να πάρεις μαζί σου γεύση και άρωμα από το νησί. Σε ένα κουτί θα μεταφέρεις τη γεύση και την ιστορία του νησιού και θα κρατήσεις για λίγο ακόμα αυτές τις «γλυκές» εικόνες ακόμα και στην πόλη.\nΤο iTravelling.gr βρήκε τι γλυκά πρέπει να πάρεις μαζί σου από το νησί. Εσύ που πήγες φέτος διακοπές; Διάλεξε τον προορισμό και βρες το κατάλληλο γλυκό!\nΔιακοπές στη Μήλο και τη Φολέγανδρο\nΤα πιο ρομαντικά νησιά των Κυκλάδων για φέτος σε καλούν να δοκιμάσεις και να τυλίξεις μια καρπουζένια για το σπίτι.\nΗ Σύρος σε καλεί να γίνεις λευκός από τη ζάχαρη και να πεις στο ναι σε ένα και δύο και πολλά ακόμα…λουκούμια. Εναλλακτικά, η χαλβαδόπιτα είναι must για εσένα που ταξιδεύεις με αεροπλάνο.\nΜη φύγεις από τη Σαντορίνη, εάν δεν πάρεις ένα γλυκό του κουταλιού κουφέτο για το δρόμο.\nΣτη Χίο θα απολαύσεις φυσικά τη διάσημη μαστίχα και θα πάρεις το πιο εκλεκτό υποβρύχιο μαστίχα για το σπίτι.\nΜη φύγεις από την Ίο, εάν δε δοκιμάσεις σε όλες τις παραλλαγές του το διάσημο παστέλι του νησιού.\nΣτη Νάξο θα παραγγείλεις καρυδόπιτα και θα πάρεις μαζί σου και το λικέρ κίτρο, που χρησιμοποιούν σε όλα τα γλυκά τους.\nΣτη Ρόδο τύλιξε μερικά μελεκούνια για το δρόμο και προσπάθησε να μην τα φας στο δρόμο της επιστροφής.\nΕπιβάλλεται να γυρίσεις τουλάχιστον με ένα γλυκό του κουταλιού κουμ κουάτ και το αντίστοιχο λικέρ.\nΕάν οι διακοπές σου φέτος ήταν προς το βόρειο Αιγαίο, τότε τα βενιζελικά πρέπει να βρίσκονται στο κουτί των γλυκών της επιστροφής.\nΣε όποιο μέρος της Κρήτης κι αν έκανες διακοπές, ένα είναι το σίγουρο ρακί και μελιτίνια ή λιχναράκια πρέπει να γυρίσουν πίσω μαζί σου στην πόλη.\nΕάν φέτος η Ζάκυνθος σε φιλοξένησε για το καλοκαίρι, κέρασε τα αγαπημένα σου πρόσωπα με ένα αυθεντικό μαντολάτο, όπως μόνο εκεί ξέρουν να το φτιάχνουν σωστά.\nΜετά το ξενύχτι, μπες γρήγορα πριν φύγει το καράβι στο πρώτο γλυκοπωλείο που θα βρεις και διάλεξε τα πιο λαχταριστά αμυγδαλωτά του νησιού.\nFOODIES Αναμνηστικά Γλυκά από το νησί Γλυκίσματα Γλυκό ΔΙΑΚΟΠΕΣ Δώρο ΕΛΛΑΔΑ Κέρασμα Νησιώτικα γλυκά Παροδοσιακά γλυκά ΦΑΓΗΤΟ


Review: Προστατευτικό πληκτρολογίου, για να μην σας τύχει στραβή ‒ dailyfix.gr\nBuy Microsoft Publisher 2016 32 bit oemKαθώς έπινα το καφεδάκι μου εν ώρα εργασίας, το ποτήρι με τον καφέ αποφάσισε να κάνει μπάνιο το πληκτρολόγιο μου. Αφού ακολούθησαν οι γνωστές κατάρες (-@#!@#!$) και το λύσιμο του πληκτρολογίου από τον φορητό για να πάει για μπανάκι/καθαρισμό, αποφάσισα να αγοράσω ένα προστατευτικό πληκτρολογίου. «Δεν μπορεί» λέω “κάτι θα έχουν σκεφτεί οι κινέζοι ΚΑΙ [&hellip" />\nΠοιότητα Ευκολία χρήσης Χρησιμότητα Τιμή Buy Microsoft Publisher 2016 32 bit oemKαθώς έπινα το καφεδάκι μου εν ώρα εργασίας, το ποτήρι με τον καφέ αποφάσισε να κάνει μπάνιο το πληκτρολόγιο μου. Αφού ακολούθησαν οι γνωστές κατάρες (-@#!@#!$) και το λύσιμο του πληκτρολογίου από τον φορητό για να πάει για μπανάκι/καθαρισμό, αποφάσισα να αγοράσω ένα προστατευτικό πληκτρολογίου.\n«Δεν μπορεί» λέω “κάτι θα έχουν σκεφτεί οι κινέζοι ΚΑΙ γι’ αυτό”\nΈτσι λοιπόν ξεκίνησε η αναζήτηση στα γνωστά λημέρια του EBay για προστατευτικό.\nWhere to buy Slysoft AnyDVD HD 7 32 bit oemΜετά από 2 εβδομάδες λοιπόν ( λόγω της γνωστής καθυστέρησης της αποστολής μεταξύ Κίνας – Ελλάδας ) έφτασε στα χέρια μου, στην κλασσική χάρτινη «κινέζικη» συσκευασία «ταχυδρομικός φάκελος» με την ζελατίνα του, τυλιγμένο προσεκτικά μαζί με ένα ακόμα δώρο το παρακάτω λαστιχένιο κάλυμμά πληκτρολογίου. Παρόλο που είχε κόστος μόλις 2 ευρώ με δώρο ακόμα ένα κάλυμμα ( δηλαδή πληρώνεις 1 παίρνεις άλλο 1 ) και δωρεάν μεταφορικά , η ποιότητα του ήταν αρκετή καλή.\nDiscount Sony Sound Forge Audio Studio 10Υπάρχει διαθέσιμο σε πολλά χρώματα , εγώ διάλεξα το λαχανί και για δώρο ένα διαφανές. Να σημειώσω ότι θα πρέπει να βρείτε το κάλυμμα που ταιριάζει με το πληκτρολόγιο σας διότι δεν είναι Universal. Συγκεκριμένα το δικό μου κάλυμμα κάνει μόνο για τα μοντέλα Acer 57xx G Series και όχι για άλλους τύπους. Τα πληκτρολόγια έχουν διαφορές μεταξύ τους στο Enter, Space, διαταξη πλήκτρων, εξτρα κουμπιά κτλ. με αποτέλεσμα μια λάθος επιλογή να οδηγήσει στο να μην ταιριάζει το κάλυμμα στο πληκτρολόγιο σας.\nWhere to buy Autodesk Alias Surface 2014 softwareΑπό θέμα εφαρμογής, στο δικό μου πληκτρολόγιο εφάρμοσε πάρα πολύ καλά και δεν είχα κανένα απολύτως πρόβλημα να συντάσσω μεγάλα κείμενα χωρίς να γλιστράει ή να με ενοχλεί. Σε αυτό βοηθάνε τα θηκάκια που έχει από κάτω και εφαρμόζουν στο κάθε κουμπί ξεχωριστά με αποτέλεσμα να μην ξεχωρίζει από το «κανονικό» πληκτρολόγιο.\nWhere can i buy Microsoft Office 2010 Professional oemΣτην υφή του, μπορώ να πώ ότι εντυπωσιάστηκα, διότι από την πλαστικούρα που ένιωθα στα δάχτυλα μου στο “κανονικό” πληκτρολόγιο πολλές φορές από την πολύωρη εργασία με κούραζε ενώ με το συγκεκριμένο νοιώθω μια μαλακή, βελούδινη υφή και «στεγνή» ( λόγω του οτι με το πλαστικό γλίστραγε το δάχτυλο με την φθορά του κουμπιού ,από τους πολλούς καθαρισμούς).Επίσης δεν μπορώ να μην παρατηρήσω ότι μειώθηκε και ο θόρυβος του πληκτρολογίου, ίσως επειδή έχει πέσει το κάλυμμα από πάνω και λειτουργεί σαν ηχομονωτικό. 🙂\nDiscount Sage ACT Premium 2012Ένα ακόμα “αγκάθι” που γλυτώνουμε είναι η εισροή υγρών μετά από ατυχήματα με καφέδες, coca-cola κλπ , όπως και η ααααααπειρη τσιγαρίλα-κάπνα που πέφτει μέσα στο πληκτρολόγιο( με αυτό θα χαρούν οι gamers κυρίως ). Αυτό επιτυγχάνετε όχι μόνο επειδή το κάλυμμα δεν αφήνει τρύπες ανάμεσα από τα κουμπιά καθώς είναι ενιαίο λάστιχο αλλά και με την ύπαρξη αυτών που λέμε «αυτάκια» γύρω γύρω από το κάλυμμα με αποτέλεσμα να κλείνει το κενό μεταξύ πληκτρολογίου και case του laptop προφέροντας έτσι “τοίχος προστασίας” για το «κανονικό» πληκτρολόγιο με αποτέλεσμα να μην περνάνε τα υγρά. ( μην δοκιμάζετε και πολύ την τύχη σας όμως. ) 😛\nDiscount Autodesk Revit LT 2015Συνοπτικά λοιπόν ,η άποψη μου είναι ότι πρόκειται για μία καλή αγορά που αξίζει τα χρήματα μας ( €2 ;;; ) ενώ να είστε σίγουροι ότι θα σας γλυτώσει από πολλούς μελλοντικούς μπελάδες, χρήμα και ταλαιπωρία. Θα το βρείτε εύκολα στα «γνωστά» μαγαζάκια του Ebay πληκτρολογώντας την λέξη κλειδί “keyboard cover”, με πολύ χαμηλό κόστος. Προσωπικά έχω παραγγείλει ήδη και τους άλλους χρωματισμούς για να αλλάζω ανάλογα με την διάθεση μου. ΕΤΙΚΕΤΕΣ » china, cover keyboard, ebay, ebay buy, ebay keyboard, ebay rubber keyboard, ebay sell, gadget, keyboard, rubber keyboard, ασφάλεια, προστατευτικό πληκτρολογίου, προφύλαξη\nΚΑΤΗΓΟΡΙΕΣ » Hardware, Reviews, Διάφορα, Τεχνολογία\nTo smartphone που αυτοκαταστρέφεται από την Boeing!\nΧάκαραν το Kickstarter!\nCheapest Windows 8.1 EnterpriseΕΞΑΙΡΕΤΙΚΗ ΚΑΙ ΠΟΛΥ ΧΡΗΣΙΜΗ Η ΠΑΡΟΥΣΙΑΣΗ ΣΟΥ. ΣΙΓΟΥΡΑ ΠΟΛΛΟΙ ΘΑ ΓΛΥΤΩΣΟΥΜΕ ΤΑ ΠΛΗΚΤΡΟΛΟΓΙΑ!\nΉ αγοράζεις ένα τέτοιο cover, ή απλά κόβεις τον καφέ. 🙂\nΗ τον πίνεις στην καφετέρια και ξεχνάς το PC:P\nΈχουν και universal καλύματα τα οποία όμως είναι σαν ζελατίνα και δεν εφαρμόζουν σε κάθε πλήκτρο. Συνήθος είναι από πολύ καλό και πολύ λεπτό σιλικονούχο πλαστικό και “κολλάει” στο σύνολο της επιφάνειας.\nΜπορεις να μου πεις απο που το πηρες ακριβως γιατι απο οτι καταλαβα ειναι για hp g62… Δεν μπορω να το βρω 2 ευρω,ξεκινανε απο 5 και…\nΑπο το Ebay το πηρα φίλε μου ,\nΠρέπει να βρείς για τον τύπο τον δικό σου που θες εχει για όλα σχεδόν τα λαπτοπ με λιγο ψαξιμο θα το βρείς. Εγω το πηρα και προσφορά λόγω Black Friday αλλα περιπου εκει παιζουν 2-3 ευρώ…\nΝομίζω απο το ebay το αγόρασε ο Chris.\nΨΑΧΝΩ ΚΑΤΙ ΤΕΤΟΙΟ ΠΟΛΥ ΚΑΙΡΟ, ΑΛΛΑ ΔΕ ΒΡΙΣΚΩ ΡΕ ΓΜΤ. ΕΧΩ ΤΟ TURBO X FURIOUS 17″, Η ΠΙΟ ΣΩΣΤΑ ΤΟ CLEVO W370ET. ΔΕ ΒΡΙΣΚΩ ΠΟΥΘΕΝΑ ΚΑΛΥΜΜΑ ΜΕ ΠΛΗΚΤΡΑ (ΕΥΡΩΠΑΙΚΗ ΕΚΔΟΣΗ ΠΛΗΚΤΡΟΛΟΓΙΟΥ) ΚΑΙ ΑΥΤΑ ΤΑ ΔΙΑΦΑΝΑ ΑΠΛΗΣ ΣΙΛΙΚΟΝΗΣ ΕΙΝΑΙ ΕΛΕΕΙΝΑ, ΚΟΥΝΙΟΥΝΤΑΙ ΣΥΝΕΧΕΙΑ…\nΚΑΜΙΑ ΒΟΗΘΕΙΑ ΚΑΝΕΙΣ ΑΝ ΞΕΡΕΙ;\nΜόνο στο ebay αν βρείς κάτι.\nΔΥΣΤΥΧΩΣ ΔΕΝ ΕΧΩ ΒΡΕΙ… 🙁\nΒΡΗΚΑ ΓΙΑ ΤΟ ΜΟΝΤΕΛΟ ΜΟΥ ΣΕ ΜΙΑ ΕΤΑΙΡΕΙΑ, ΑΛΛΑ ΜΟΝΟ ΓΙΑ ΤΗΝ ΑΜΕΡΙΚΑΝΙΚΗ ΕΚΔΟΣΗ. ΓΙΑ ΤΗΝ ΕΥΡΩΠΑΙΚΗ ΔΕΝ ΕΧΟΥΝ…\nΔυστυχώς δεν μπορώ να σε βοηθήσω.. 🙁\nΔυστηχώς τα Clevo ειναι μια κινέζική εταιρια που φτιάχνει Barebones για εταιρίες που θέλουν φτηνά υλικά για να φτιάξουν δικά τους Brand Laptop οπως π.χ το Turbo X η αυτα του E-shop . Θα τα βρείς σαν Clevo η Sager. Γιαυτόν τον λόγο οι εταιρίες που φτιάχνουν αξεσουάρ κτλ συνήθως δεν βγάζουν ανταλλακτικά η παρόμοια είδους αξεσουάρ οπως καλύμματα πληκτρολογίων δίοτι εχουν μικρό αγοραστικό κοινό και καθόλου ζήτηση. Οπότε πάς σε κάτι Universal για το πληκτρολόγιο σου


Ιχνηλάτες Ερμιονίδας : Οι αρμυροκουλούρες της Καθαρής Δευτέρας του Γιάννη Μ. Σπετσιώτη\nΟι αρμυροκουλούρες της Καθαρής Δευτέρας του Γιάννη Μ. Σπετσιώτη\nΠηγη photo http://synodoiporia.blogspot.gr\nΕπιστρέφοντας αποκαμωμένοι στο σπίτι μετά από το πολύωρο παιχνίδι και επιζητώντας δροσιά, πηγαίναμε κατευθείαν στη στάμνα ή το κιούπι για νερό. Κατεβάζαμε το ένα πίσω απ’ το άλλο, πιλιαρισμένα τα αλουμινένια ή εμαγιέ κύπελλα, τις τσάσκες, με το «πολύτιμο αγαθό», ενώ οι γονείς, κυρίως οι μανάδες, φώναζαν:\n- Βρε, πόσο νερό θα πιεις, σταμάτα! Θα ντασκώσεις και θα σκάσεις! Α χα-χα-χά! Αρμυροκουλούρες έφαγες;\nΚαι ο μονόλογος, που μάταια επιζητούσε τον διάλογο, συνεχιζόταν . . .\n- Καλέ, ετούτος ήρθε εντελώς ξερομαχισμένος! Με τονισμένη τη λέξη «εντελώς» και τις τρεις πρώτες συλλαβές της επόμενης ξε–ρο–μα, μ’ εκείνο τον ιδιαίτερο τρόπο που οι Ερμιονίτες προφέρουμε τα σύμφωνα ξ-ρ-μ εξωτερικεύοντας την εσωτερική μας διάθεση.\n- Βρε, αρμυροκουλούρες έχεις φάει; επαναλάμβανε. Μη, βρε! Τι το πίνεις έτσι αρπαχτά! Θα πνιγείς! Δεν στο παίρνει κανένας! Σταμάτα να πάρεις και καμιά ανάσα!\nΚαι ύστερα από λίγο.\n- Θέλεις κι άλλο ή χόρτασες;\nΕμείς μη μπορώντας να απαντήσουνε κάναμε το ανάλογο νόημα άλλοτε δείχνοντας με την ελεύθερη παλάμη τεντωμένη ψηλά και άλλοτε κουνώντας το κεφάλι πάνω – κάτω. Τη …νοηματική μας συμπλήρωνε το σχετικό ηχητικό εφέ της μητέρας!\n- Μμμμμμ! Ήταν μια φωνή – λέξη, που γράμματα να την γράψεις, δεν βρίσκεις! Είναι ο ήχος του αέρα, καθώς βγαίνει από τη μύτη και με το στόμα κλειστό. Σημαίνει «ΝΑΙ» και νομίζω πως ταιριάζει να γράφεται με ένα συνεχόμενο μ.\n- Στάνιαρες, βρε! επαναλάμβανε εκείνη.\n- Ναι, καλέ! Διψούσα πολύ!\n- Ευτυχώς που τελείωσε το παιχνίδι! Ανταπαντούσε και κάπως έτσι έκλεινε η κουβέντα, που Θεός να την κάνει…!\nΠάντα πίστευα πως η αρμυροκουλούρα ήταν μια συνηθισμένη κουλούρα, με τη μόνη διαφορά το περισσότερο αλάτι που, από κακό υπολογισμό, είχε πέσει στο ζυμάρι. Αλλά τα πράγματα δεν ήταν ακριβώς έτσι.\nΟι αρμυροκουλούρες ζυμώνονται την Καθαρή Δευτέρα, όπως και οι λαγάνες. Η παράδοση θέλει, κατά την παρασκευή τους, να ακολουθείται συγκεκριμένο τελετουργικό.\n«Κλέβουν το αλεύρι από τρία σπίτια απίκραντα και μονοστέφανα. Το ζυμώνει παρθένα κόρη ανάποδα, δηλαδή με τα χέρια πίσω από την πλάτη και ρίχνοντας στο ζυμάρι πολύ αλάτι φτιάχνει τρεις κουλούρες. Αφού τις ψήσουν στα κάρβουνα, κόβουν από κάθε κουλούρα ένα μικρό κομμάτι, ίσαμε μια μπουνιά. Το ένα θα το φάνε, το άλλο θα το ρίξουν πάνω στα κεραμίδια αντίκρυ στον ήλιο και το τρίτο θα το βάλουν κάτω από το μαξιλάρι. Στον ύπνο τους οι κοπέλες θα δουν το παλληκάρι που θα παντρευτούν. Κι αν είναι λεύτερο παιδί, θα κρατά ένα χρυσό ποτήρι. Κι αν είναι χηρεμένος, θα τον δουν μ’ ένα καπνισμένο τσουκάλι από τη φωτιά». Στη Σκύρο, με το ζυμάρι της αρμυροκουλούρας, πλάθουν κι όλα τα γράμματα του αλφαβήτου. Τέλος να σημειώσουμε πως οι άνθρωποι με τις αρμυροκουλούρες προκαλούν μαντικά όνειρα, ενώ με τ’ αρμυρογράμματα, που φτιάχνουν με το ζυμάρι, δημιουργούν …τέλειες πολυαισθητηριακές ασκήσεις διδασκαλίας! Αν θέλετε, μπορείτε κι εσείς να δοκιμάσετε!\nΛέξεις και φράσεις του ερμιονίτικου λαϊκού λόγου1\n- Άχα-χα-χα (επιφ.)=για κάτι που χαρακτηρίζεται από υπερβολή.\nΦρ. Άχα-χα-χα! Τι το γέμισες τόσο!/Πόσο θα φας; Άχα-χα-χα!\n- Αρπαχτά (επιρ.)=λαίμαργα.\nΦρ. Μην τρως έτσι αρπαχτά!/Τι το πίνεις το νερό αρπαχτά;\n- Ντασκώνω (ρ.)=φουσκώνω\nΦρ. Ντάσκωσε στο κλάμα./Ντάσκωσε με νερό και δεν μπορεί να φάει.\n- Ξερομαχισμένος–η-ο (μτχ.)=διψασμένος, αφυδατωμένος\nΦρ. Πόσο νερό θα πιει; Είναι ξερομαχισμένος.\n- Στανιάρω (ρ.)=στεγανοποιώ, κλείνω, χορταίνω, φουσκώνω\nΦρ. Θα βάλουμε τα βαρέλια του κρασιού στη θάλασσα, για να στανιάρουν./ Βουλιάζουν τις βάρκες, για να στανιάρουν./Τώρα που έφαγα στάνιαρα ή στανιάρισα.\n- Πιλιάρω (ρ.)=ξεχειλίζω (για υγρά), όταν ξεπερνούν τα χείλη του δοχείου και χύνονται έξω απ’ αυτό.\nΦρ. Τι το πιλιάρισες τόσο;\n- Πίλια (επιρ.)=το δοχείο που έχει γεμίσει πάνω από τα χείλη, ώστε το περιεχόμενό του να χύνεται έξω/ξέχειλα.\n1. Οι λέξεις και οι φράσεις του ερμιονίτικου λαϊκού λόγου είναι από την ανέκδοτη συλλογή μου.\nΑναρτήθηκε από - στις 1:17:00 μ.μ.


Γενική Κλινική 25/05/2022\nΕπισκεφθείτε το τμήμα Check-Up της Γενικής Κλινικής του ΙΑΣΩ και πραγματοποιήστε τον προληπτικό έλεγχο healthUp THYRO στην ειδική προνομιακή τιμή των 39 €, κάνοντας δωρεάν το υπερηχογράφημα θυρεοειδούς και την εξέταση από Ενδοκρινολόγο. Η προσφορά ισχύει για τους 20 πρώτους που θα καλέσουν μέχρι τις 31/05/2022 για να κλείσουν το ραντεβού τους.\nΕπιπλέον, το Τμήμα Χειρουργικής του Θυρεοειδούς προσφέρει 10 δωρεάν χειρουργεία θυρεοειδούς σε οικονομικά αδύναμους ασθενείς οι οποίοι πληρούν συγκεκριμένα κοινωνικο-οικονομικά κριτήρια, καθώς και 20 δωρεάν ιατρικές επισκέψεις για όλο τον χρόνο.\nΤμήμα Check-Up: 210 6383090-1, Δευτέρα – Παρασκευή, ώρες 09:-00-15:00.\nΤμήμα Χειρουργικής του Θυρεοειδούς: 210 6184460.


Pfizer/BioNTech: Νωρίτερα μία τέταρτη δόση του εμβολίου λόγω της μετάλλαξης Όμικρον - Greek Reporting\nΑρχική ΚΟΣΜΟΣ Pfizer/BioNTech: Νωρίτερα μία τέταρτη δόση του εμβολίου λόγω της μετάλλαξης Όμικρον\nΤην πιθανότητα να χρειαστεί και τέταρτη δόση του εμβολίου κατά του κορωνοϊού ανάλογα με την εξέλιξη και την δυναμική της μετάλλαξης Όμικρον επισημαίνει η Pfizer/Biontech.\nΌπως αναφέρει η Washington Post, η νέα παραλλαγή Omicron θα μπορούσε να αυξήσει την πιθανότητα οι άνθρωποι να χρειαστούν μια τέταρτη δόση εμβολίου νωρίτερα από το αναμενόμενο, δήλωσαν την Τετάρτη στελέχη του φαρμακευτικού κολοσσού Pfizer.\nΗ ενισχυτική δόση είναι πιθανό να βοηθήσει στον έλεγχο της παραλλαγής, σύμφωνα με την εταιρεία, η οποία είπε ότι τα πρώιμα εργαστηριακά πειράματα υποδηλώνουν ότι το τυπικό σχήμα δύο δόσεων εξακολουθεί να παρέχει κάποια προστασία έναντι σοβαρής ασθένειας από την παραλλαγή.\nΠερισσότεροι από 40 άνθρωποι στις Ηνωμένες Πολιτείες βρέθηκαν θετικοί στην παραλλαγή Όμικρον, δήλωσε ο διευθυντής των Κέντρων Ελέγχου και Πρόληψης Νοσημάτων στο Associated Press την Τετάρτη. Σχεδόν όλοι τους εμφάνισαν ήπια συμπτώματα, είπε. Σε άλλο σημείο, ο Παγκόσμιος Οργανισμός Υγείας δήλωσε την Τετάρτη ότι έχουν αναφερθεί κρούσματα της Όμικρον σε 57 χώρες μέχρι στιγμής.\nΜπουρλά στο CNBC: Νομίζω θα χρειαστούμε και τέταρτη δόση\nΟ Άλμπερτ Μπουρλά, διευθύνων σύμβουλος της Pfizer, είχε προβλέψει ότι μια τέταρτη δόση μπορεί να χρειαστεί 12 μήνες μετά από μια τρίτη λήψη. Αλλά είπε στο CNBC ότι το χρονοδιάγραμμα ίσως χρειαστεί να μετακινηθεί προς τα πίσω. Ένας από τους κορυφαίους επιστήμονες της εταιρείας είπε πρόσφατα ότι μια τέταρτη δόση είναι πιθανό να είναι απαραίτητη.\n«Όταν θα έχουμε δεδομένα από τον πραγματικό κόσμο, θα προσδιορίσουμε εάν η Omicron καλύπτεται επαρκώς από την τρίτη δόση και για πόσο χρονικό διάστημα. Συνεχίζοντας, νομίζω ότι θα χρειαστούμε και μια τέταρτη δόση», είπε ο Άλμπερτ Μπουρλά σε εκπομπή του CNBC, προσθέτοντας ότι τα απαιτούμενα δεδομένα θα μπορούσαν να προκύψουν μέσα στις επόμενες δύο εβδομάδες.\nΠροηγούμενο άρθροΑλεξανδρούπολη: «Την έδερνε κάθε μέρα» λέει συγγενής της 29χρονης που ξυλοκόπησε μέχρι θανάτου ο σύζυγός της\nΕπόμενο άρθροΤόνια Σωτηροπούλου: πρόσωπο – πρότυπο στην Times Square


Θεσσαλονίκη: Λεωφορείο των ΚΤΕΛ προσέκρουσε σε κιγκλιδώματα - 9 τραυματίες (VIDEO) - Επιλογές\nΠρόσκρουση λεωφορείου των ΚΤΕΛ σε προστατευτικά κιγκλιδώματα σημειώθηκε στην Ε.Ο. Θεσσαλονίκης- Έδεσσας, στο ύψος του Αγίου Αθανασίου, στο ρεύμα προς Θεσσαλονίκη,\nΣύμφωνα με νεότερη ενημέρωση από το ΕΚΑΒ, εννέα άτομα τραυματίστηκαν ελαφρά και μεταφέρονται στα νοσοκομεία Ιπποκράτειο και Άγιος Παύλος. Μεταξύ των τραυματιών δεν υπάρχουν παιδιά.\nΓλιτώσαμε τα χειρότερα είπε στο Ράδιο Θεσσαλονίκη ο πρόεδρος του ΚΤΕΛ Στέφανος Τσόλης. Ανέφερε ότι προπορευόμενο φορτηγό φρέναρε απότομα και στην προσπάθειά του να το αποφύγει, βγήκε εκτός του δρόμου.\nΝα σημειωθεί ότι σύμφωνα με τον κ. Τσώλη ο οδηγός του φορτηγού δεν σταμάτησε στο συμβάν\nκαι συνέχισε την διαδρομή του.\nTags: #ατύχημα, #ΚΤΕΛ, #λεωφορείο, #τραυματισμοί\nΌμιλος Σερρών για UNESCO: Δράσεις για την «Ευρωπαϊκή Εβδομάδα Κινητικότητας»


Τοξότης: Μεγάλο αφιέρωμα στο ζώδιο του μήνα - Γεννημένοι εξερευνητές | Fresh 96.1\nHome / Νέα / Τοξότης: Μεγάλο αφιέρωμα στο ζώδιο του μήνα – Γεννημένοι εξερευνητές\nΤοξότης: Μεγάλο αφιέρωμα στο ζώδιο του μήνα – Γεννημένοι εξερευνητές\nΌλα όσα θες να γνωρίζεις για το ζώδιο του μήνα Δεκεμβρίου, τον Τοξότη. Ποια τα χαρακτηριστικά του, τα προτερήματα και τα ελαττώματα του Τοξότη. Το ζώδιο του Τοξότη «παριστάνει» τον προστάτη του κυνηγιού και των κυνηγών, Κένταυρο Χείρωνα, γιο του Κρόνου, που τον απέκτησε με την Ωκεανίδα Φιλύρα, αφού μεταμορφώθηκε σε άλογο. Το ζώδιο απέναντι από τον Τοξότη είναι οι Δίδυμοι.\nΠλανήτης: Ο Δίας, ο πλανήτης της χαράς, της ευτυχίας και της επέκτασης\nΧρώματα: Μοβ, μπλε ρουά, τιρκουάζ\nΘετικά χαρακτηριστικά: Ιδεαλιστής, αισιόδοξος, φιλελεύθερος, φιλικός, ζωηρός, ενθουσιώδης, φιλοσοφημένος, φιλομαθής, άμεσος, ειλικρινής.\nΑρνητικά χαρακτηριστικά: Άπιστος, ανήσυχος, αγενής, υπεραισιόδοξος, αντιρρησίας, υπερβολικός, απρόσεκτος.\nΠέτρες: Αμέθυστος, ζαφείρια, σμαράγδια, κρύσταλλα, τοπάζι\nΖώα: Τα μεγάλα ζώα, τα άλογα και το ελάφι\nΏρα: Το απόγευμα\nΤο σύνθημά σας: Θέλω να μάθω και να γίνω σοφός\nΤα προτερήματα του Τοξότη.\nΕίστε ευλογημένοι με καλή τύχη, ευφυΐα και με δίψα για γνώση. Έτσι, το μυαλό σας είναι ανοιχτό και δεκτικό και μπορείτε να δείτε τη μεγάλη εικόνα των πραγμάτων. Είστε πολύ αισιόδοξοι, καλόκαρδοι και ευχάριστα άτομα και ζείτε τη ζωή στο έπακρο. Είστε μεγάλοι μέντορες και αγαπάτε να μοιράζεστε τις εμπειρίες σας και τις γνώσεις που έχετε αποκτήσει. Είστε σκληροί εργαζόμενοι και συνεχώς αναζητάτε την περιπέτεια, με νέες δραστηριότητες που τονώνουν την επιθυμία σας για γνώση. Είστε ιδεαλιστές και προσαρμόζεστε εύκολα σε οποιεσδήποτε συνθήκες ή καταστάσεις. Είστε αυστηροί στο σύνολο των αξιών και αρχών που πρεσβεύετε και οι οποίες διέπουν κάθε δράση σας. Είστε γεννημένοι εξερευνητές και βρίσκεστε συνεχώς σε μια αναζήτηση νέων και καινοτόμων ιδεών. Οι έρευνές σας, σας οδηγούν συχνά σε ανακαλύψεις οι οποίες είναι πρωτοποριακές και σας ανοίγουν μια νέα προοπτική στη ζωή και νέους ορίζοντες να δείτε.\nΤα ελαττώματα του Τοξότη\nΕίστε ευέξαπτοι και θυμώνετε με την παραμικρή πρόκληση που θα συναντήσετε. Μπορεί να είστε οι καλύτεροι δάσκαλοι σε ό, τι κάνετε, αλλά αποδίδετε πολύ καλύτερα όταν είστε μόνοι, παρά όταν είστε σε μια ομάδα. Μερικές φορές το κέφι και η αισιοδοξία σας μπορεί να είναι ενοχλητικά, ακόμα και ανόητα, όταν οι αντιξοότητες και οι προκλήσεις είναι πολύ δύσκολες. Είστε πολύ παθιασμένοι με την επιδίωξη νέων εγχειρημάτων και συχνά επιβάλλετε τη γνώμη σας σε άλλα άτομα ή τους κατακρίνετε όταν δεν μοιράζονται το ίδιο επίπεδο ενθουσιασμού με σας. Μερικές φορές, μπορεί να γίνετε αρκετά αγενείς και πληγώνετε τα αγαπημένα σας πρόσωπα. Χρησιμοποιείτε τις λάθος λέξεις και φράσεις όταν είστε θυμωμένοι, με αποτέλεσμα να χαρακτηρίζεστε ως αναίσθητοι. Είστε τόσο απασχολημένοι με το έργο σας, που συχνά παραμελείτε τις οικογένειές σας και σπάνια σας νιώθουν κοντά τους. Κάποιες φορές φαίνεστε συναισθηματικά αναίσθητοι και ψυχροί.\nΕίστε ειλικρινείς προς τις σχέσεις σας και αισθάνεστε υπεύθυνοι για το σύντροφό σας.\nΘα προσπαθήσετε να έχετε ανέσεις για τον εαυτό σας και το σύντροφό σας.\nΜπορεί να σας είναι δύσκολο να πάρετε σοβαρά μια σχέση, αλλά από τη στιγμή που θα δεσμευτείτε, αγαπάτε με όλη σας την καρδιά.\nΕίστε πολύ αισιόδοξοι και χαρούμενοι.\nΛέτε τα πράγματα με το όνομά τους και ποτέ δε θα κοροϊδέψετε το σύντροφό σας.\nΕίστε πολύ τολμηροί και έτοιμοι να κάνετε οτιδήποτε παράδοξο στο όνομα της αγάπης.\nΔεν παίρνετε πολύ σοβαρά τις σχέσεις στην αρχή και μπορεί να χρειαστούν πολλές προσπάθειες από το σύντροφό σας για να υπάρξει σταθερότητα στη σχέση.\nΘέλετε την ελευθερία σας και δε σας αρέσει ο σύντροφός σας να σας υποδεικνύει τι να πείτε και τι να κάνετε.\nΌταν θυμώνετε, μπορεί να αντιδράσετε αυθόρμητα, χωρίς να σκεφτείτε τις συνέπειες των λόγων σας στη σχέση σας.\nΕίστε επιρρεπείς στην ανάληψη απρόσεκτων αποφάσεων.\nΚάνετε επιφανειακές σχέσεις κατά καιρούς.\nΗ αγάπη σας για την ανεξαρτησία και την ελευθερία καθιστά πολύ δύσκολο για το σύντροφό σας να σας ελέγξει.\nΔε σκέφτεστε τα λόγια που λέτε, πράγμα το οποίο μπορεί να οδηγήσει σε δυσάρεστες αντιπαραθέσεις.


Βάπτισμα Πυρός - Witcher Wiki\n(Ανακατεύθυνση από Chrzest Ognia)\nChrzest Ognia. SuperNOWA, 1996\nGollancz, 27 Φεβρουαρίου 2014 (Αγγλία)\nOrbit, Ιούλιος 2014 (Αμερική)\nΤο Baptism of Fire (Ελληνικά: Βάπτισμα Πυρός, Πολωνικά: Chrzest Ognia) γράφτηκε από τον Andrzej Sapkowski, κυκλοφόρησε στην Πολωνία το 1996, είναι το πέμπτο βιβλίο στη σειρά The Witcher και η τρίτη νουβέλα στο Έπος του Witcher.\nΟ Γκέραλτ αναρρώνει στο άλσος Brokilon μετά την επίθεση στο Thanedd, αλλά σκοπεύει να φύγει όσο πιο γρήγορα γίνεται και να συνεχίσει το μονοπάτι του να βρει την Ciri. Στο Brokilon, συναντάει μία νεαρή γυναίκα που θα τον ακολουθήσει στο ταξίδι του προς την Nilfgaard. Εν τω μεταξύ, η Ciri προσέφυγε σε μία ζωή με λίγους ανθρώπους κάπου που επιτέλους θα μπορούσε να τους αποκαλεί φίλους της. Ο μάγιστρος, μαζί με τον Νταντέλιον και τη νεαρή γυναίκα που συναντά στο Brokilon, κάνει ένα επικίνδυνο ταξίδι, συναντώντας νέους ανθρώπους στο δρόμο και ανακαλύπτοντας την αλήθεια για τον μυστηριώδη Μαύρο Καβαλάρη που έχει μολύνει τα όνειρα της Ciri. Ένας από τους νέους φίλους που κάνουν στο δρόμο καταλήγει να είναι ένας αρκετά ενδιαφέρων...\nΕνώ αναρρώνει στο Brokilon από τις πληγές που υπέστη κατά τη διάρκεια της επίθεσης στο Thanedd, ο Γκέραλτ συναντάει την Milva, μία κυνηγό κι έμπειρη τοξότρια. Η δεξιοτεχνία της στο τόξο είναι ασυναγώνιστη. Παρά τη δυσαρέσκεια της προς τον αναρρωμένο μάγιστρο, αποφασίζει ν' ακολουθήσει τον Γκέραλτ που συντροφεύεται με τον Νταντέλιον στο δρόμο για την Νιλφγκαρντ, και αν όλα πάνε καλά, την Ciri. Το ταξίδι δεν είναι εύκολο, ο πόλεμος καταστρατηγείται απ' όλες τις κατευθύνσεις και κάθε κοντινή πόλη φλέγεται.\nΣτο ταξίδι τους συναντούν μία ομάδα Νάνων υπό την ηγεσία του Ζόλταν Τσίβευ. Όπως φαίνεται, όλοι οδεύουν προς την ίδια κατεύθυνση, η ομάδα του Γκέραλτ ενώνεται με την ομάδα που προσφεύγει τα γυναικόπαιδα.\nΣε κάποια σημεία του ταξιδιού τους ο Γκεραλτ και οι σύντροφοι του συναντούν τον Τσάχιρ, τον αυτοαποκαλούμενο «Μαύρο Καβαλάρη» που είχε στοιχειώσει τα όνειρα της Τσίρι. Αρχικά, ο ιππότης μεταφέρεται ως κατάδικος - μέσα σε φέρετρο! - από λίγους γυρολόγους, όταν ο Γκέραλτ χαρίζει τη ζωή του για δεύτερη φορά. Όμως, ο μάγιστρος δε θέλει να μπλεχτεί με τον Νιλφγκαρντιανό και τον αφήνει στη μοίρα του, μα ο Τσάχιρ είναι επίμονος και γίνεται η σκιά του μάγιστρου και της ομάδας του. Τελικά, παρά την παρέμβαση της Μίλβα, ο νεαρός ιππότης μπαίνει στην ομάδα τους.\nΤελικά, ο θίασος απέκτησε μία νέα συντροφιά, τον Ρέτζις, έναν βρικόλακα, που κάποιοι θα τον αποκαλούσαν «τέρας», ο οποίος προς έκπληξη γίνεται ένας καλός φίλος του κυνηγού τεράτων. Ο Ρέτζις κρίνεται ανεκτίμητος για τις ιατρικές ικανότητες του.\nΕνώ η ομάδα οδεύει προς Ανατολάς, πιάνονται αναμενόμενα ανάμεσα στις μαχόμενες κλίκες που τους οδηγούν στα πρόθυρα της μάχης για τη γέφυρα στην Γιαρούγκα, όπου η ομάδα είναι κρίσιμη για το θρίαμβο της βασίλισσας Μεβ. Ήταν λίγο μετά τη μάχη, όταν ο Γκέραλτ χρίζεται ιππότης από τη βασίλισσα και επίσημα ονομάζεται «Γκέραλτ της Ρίβια».\nΕν τω μεταξύ, η Τσίρι προσέφυγε σε μία ζωή με μία ομάδα από νεαρούς επαναστάτες, ονόματι «Ποντίκια», κι έγινε γνωστή ως «Φάλκα». Με τα Ποντίκια όχι μόνο βιώνει τη σφαγή σε καθημερινή βάση, αλλά και αναπτύσσει ισχυρή σχέση με τον Mistle. Η σφαγή γίνεται μία εμμονή για την πρώην πριγκίπισσα.\nΒουλγαρικά: Вещерът: Огнено кръщение, μετάφραση από τον Vasil Velchev (ИнфоДар, 2010)\nΤσέχικα: Zaklínač V. - Křest ohněm, (Leonardo, Ostrava 1997)\nΑγγλικά: Baptism of Fire, μετάφραση από τον David French (UK – Gollancz, 2014, US – Orbit, 2014)\nΓαλλικά: Le Baptême du Feu, μετάφραση από την Caroline Raszka-Dewez (Bragelonne, 2010)\nΓερμανικά: Feuertaufe, (dtv, 2009)\nΛιθουανικά: Krikštas ugnimi, (Eridanas, 2006)\nΡωσικά: Крещение огнём, (АСТ, 1997)\nΣερβικά: Vatreno krštenje - Saga o vešcu 5, μετάφραση από την Milica Markić (Čarobna knjiga, 2012)\nΙσπανικά: Bautismo de fuego, (Alamut, 2010)\nΠρώτη Πολωνική εικονογραφημένη έκδοση (συμπεριλαμβάνεται το Milva του Bogusław Polch)\nΔεύτερη Πολωνική έκδοση\nΆλλη Τσέχικη έκδοση\nΠρώτη Γαλλική έκδοση\nΓαλλική έκδοση (2012)\nΠρώτη Αμερικανική έκδοση (εξαντλήθηκε τον Ιούλιο του 2014)\nΑνακτήθηκε από «https://witcher-el.gamepedia.com/index.php?title=Βάπτισμα_Πυρός&oldid=62952»\nΗ σελίδα αυτή τροποποιήθηκε τελευταία φορά στις 7 Ιουλίου 2014, στις 20:11.


Δημοσιεύθηκε: 19 Δεκεμβρίου 2018 - 21:00\nΟι επενδυτές έδιναν περίπου 70% πιθανότητα να συσφίξει εκ νέου η Fed τη νομισματική πολιτική στην τελευταία συνεδρίαση του έτους.\nΩστόσο, οι αξιωματούχοι της κεντρικής τράπεζας προβλέπουν λιγότερες αυξήσεις επιτοκίων για την επόμενη χρονιά, επιβεβαιώνοντας τις εκτιμήσεις αναλυτών και το ευρύτερο κλίμα στην αγορά. Συγκεκριμένα, προβλέπουν πλέον δύο αυξήσεις επιτοκίων το 2019, αντί για τρεις που ανέμεναν τον Σεπτέμβριο.\nΟι αξιωματούχοι αναμένουν δύο αυξήσεις επιτοκίων για το 2019 και το 2020, με τη μέση πρόβλεψη για το επίπεδο του επιτοκίου στο τέλος του 2020 και 2021 να βρίσκεται στο 3,1%.\nΤον Σεπτέμβριο ανέμεναν τρεις αυξήσεις επιτοκίων το 2019 και μία το 2020.\nΤο ΑΕΠ προβλέπεται ότι θα αναπτυχθεί με ρυθμό 2,3% την επόμενη χρονιά και 2% το 2020, οριακά χαμηλότερα από ότι προβλεπόταν τον Σεπτέμβριο.\nΤο ποσοστό της ανεργίας, η οποία αυτή τη στιγμή είναι στο 3,7%, αναμένεται να υποχωρήσει στο 3,5% την επόμενη χρονιά, στο ίδιο επίπεδο με τις προβλέψεις του Σεπτεμβρίου. Το 2020 η ανεργία εκτιμάται ότι θα αυξηθεί στο 3,6% και το 2021 στο 3,8%, ελαφρώς υψηλότερα από πριν.\nΟ πληθωρισμός εν τω μεταξύ, ο οποίος άγγιξε το στόχο του 2% φέτος, αναμένεται να κλείσει στο 1,9% το 2018, αντί για 2% που αναμενόταν προηγουμένως.\nΠάουελ: Ο πληθωρισμός επιτρέπει στη Fed να είναι υπομονετική\nΤο outlook του πληθωρισμού επιτρέπει στη Fed να διατηρήσει υπομονετική στάση όσον αφορά τις αυξήσεις επιτοκίων, τόνισε ο πρόεδρος της κεντρικής τράπεζας των ΗΠΑ, Τζερόμ Πάουελ.\nO ίδιος υποστήριξε επίσης πως το επιτόκιο βρίσκεται στο κατώτατο σημείο του «ουδέτερου εύρους». Ουδέτερο θεωρείται το επιτόκιο το οποίο δεν υποβοηθάει ούτε περιορίζει την οικονομία.\nΟ κ. Πάουελ σημείωσε ακόμα πως οι αποφάσεις της Fed δεν επηρεάζονται από την πολιτική. «Τίποτα δεν θα μας εμποδίσει να κάνουμε αυτού που πιστεύουμε ότι είναι το σωστό» υπογράμμισε, κάνοντας ένα έμμεσο σχόλιο για τις διαρκείς παρεμβάσεις του Ντόναλντ Τραμπ και την κριτική που έχει ασκήσει στις αυξήσεις επιτοκίων.


Οκτώβριος 1944 - Η Ελλάς ελεύθερη - Καλύτερη Λαμία\nHome / ΠΑΓΚΟΣΜΙΑ ΙΣΤΟΡΙΑ - ΠΟΛΙΤΙΣΜΟΣ / Οκτώβριος 1944 - Η Ελλάς ελεύθερη\nΟκτώβριος 1944 - Η Ελλάς ελεύθερη\nΣτις 26 Σεπτεμβρίου 1944 οι αρχηγοί των ανταρτών στρατηγοί Ναπολέων Ζέρβας και Στέφανος Σαράφης, υπέγραψαν την συμφωνία της Καζέρτας. Μ' αυτήν, εκτός των άλλων, αναγνώριζαν άμεσο προϊστάμενο τους με αρμοδιότητες αρχιστρατήγου, τον Βρετανό αντιστράτηγο Σκόμπυ. Στις 28, φεύγουν από την Ιταλία οι δυο στρατηγοί. Φεύγουν και δυο υπουργοί της κυβερνήσεως Παπανδρέου, ο Θεμιστοκλής Τσάτσος και ο Γιάννης Ζέβγος (ο κομμουνιστής). Τους συνοδεύει και ο ταξίαρχος Παυσανίας Κατσώτας. Οι υπουργοί κατευθύνονται από το αντάρτικο αεροδρόμιο Νεράϊδας, στη Φουρνά των Αγράφων. Εκεί έχουν συνεργασία με τους ηγέτες του Κ.Κ.Ε. Σιάντο και Ιωαννίδη που επαναλαμβάνουν τις διαβεβαιώσεις τους, για πιστή εφαρμογή της συμφωνίας. Για μεγαλύτερη εγγύησι, θα «κατηφορίση» προς την Αθήνα και ο δεύτερος ηγέτης του Κ.Κ.Ε., Ιωαννίδης. Στην Πρωτεύουσα οι υπουργοί, μαζί με τρίτον, που διορίζει ο Πρωθυπουργός — τον Φίλιππο Μανουηλίδη — θα αποτελέσουν κυβερνητικό κλιμάκιο, ως την ώρα που θα αποβιβασθή ολόκληρη η κυβέρνησις «Εθνικής Ενώσεως». Από τα Άγραφα κατευθύνονται — με ορεινή διαδρομή — προς το Γαλαξείδι. Εκεί θα τους παραλάβη ενα καραβάκι του Ε.Λ.Α.Ν. (του ναυτικού του Ε.Λ.Α.Σ.) και θα τους βγάλη στο Πόρτο Γερμένο. Παραπέρα — πάντα από ορεινό και ελασιτοκρατούμενο δρομολόγιο — θα φθάσουν στη Χασιά, όπου θα τους παραλάβη «μυστικά, «παράνομα») ο διευθυντής Αστυνομίας Άγγελος Έβερτ και θα τους περιφρουρήση ως την ώρα της αποχωρήσεως των Γερμανών. Κοντά στο Λιδωρίκι, η υπουργική συνοδεία διασταυρώνεται με ένα λόχο ανταρτών. Ο διοικητής του, ένας κοντός έφεδρος ανθυπολοχαγός Ξενοφών, βλέποντας τον ταξίαρχο, τρέχει να παρουσιασθή και να του θυμίση την ιδιότητά του: Διμοιρίτης του συντάγματος Κατσώτα, στον πόλεμο της Αλβανίας». Αμοιβαία είναι η συγκίνησις. Με ευχές για σύντομη λευτεριά, χωρίζουν. Η υπουργική συνοδεία κατηφορίζει για το Γαλαξείδι, ο λόχος για τα χωριά, στα υψώματα πάνω από την Άμφισσα: Βουνιχώρα, Αγιαθυμιά, Πέντε Όρια, Καλοπεπεινίτσα. Στα ίδια χωριά κατευθύνονται κι άλλα τμήματα. Πολλοί λόχοι συρρέουν εκεί, πάνω από την Άμφισσα. Μερικά έρχονται από το Αγρίνιο η Ναύπακτο, άλλα από την περιοχή Λαμίας. Αντάρτες και βαθμοφόροι τους, δεν ξέρουν ακόμη — τουλάχιστον τις λεπτομέρειες — της συμφωνίας Καζέρτας. Δεν την έχει κοινοποιήσει το στρατηγείο του Ε.Λ.Α.Σ.. Αυτοί, σαν Ρουμελιώτες αντάρτες, φλέγονται από την επιθυμία να ροβολήσουν προς την Αττική, να μπουν νικηταί και τροπαιούχοι στην Αθήνα.


Έχω μάτια και βλέπω: Εμπόριο φόβου και ελπίδας με τη νέα γρίπη\nΗ πιθανότητα πανδημίας, που πολλοί φοβούνται, θα είχε αρνητικές οικονομικές συνέπειες. Όχι όμως για όλους. Για κάποιες από τις φαρμακοβιομηχανίες θα ήταν ευκαιρία αύξησης των κερδών τους.\nΗ αντιμετώπιση της γρίπης των χοίρων είναι το θέμα νούμερο ένα σε ολόκληρη την Ευρώπη. Ο φόβος είναι μεγάλος και σε αυτόν ποντάρουν οι φαρμακοβιομηχανίες για να αυξήσουν τα κέρδη τους. Εμβόλια κατά της γρίπης παρασκευάζουν η βρετανική Glaxo Smith Kline, η αμερικανική Baxter και η ελβετική Novartis. Καθόλου τυχαίο όπως επισημαίνει ο ειδικός αναλυτής Τόμας Σίσλε από την εταιρεία επενδύσεων Equitis:\n«Είναι ένα ολιγοπώλιο. Παραδοσιακά είναι λίγοι αυτοί που ασχολούνται με τον τομέα των εμβολίων. Και αυτό διότι μέχρι σήμερα ήταν κυρίως κυβερνήσεις και υγειονομικές υπηρεσίες αυτοί που έδιναν τις παραγγελίες για αγορά εμβολίων. Aπό την άλλη πλευρά η παρασκευή ενός εμβολίου και μάλιστα του συγκεκριμένου δεν είναι και τόσο απλή υπόθεση».\nΤο εμβόλιο όμως παρασκευάζεται σε πολλά μέρη ανάμεσα σε άλλα και στη Δρέσδη. Το εργοστάσιο ανήκει εντωμεταξύ στη βρετανική Glaxo Smith Kline. Λειτουργεί νυχθημερόν για έξι ημέρες την εβδομάδα και απασχολεί σε τρεις βάρδιες 850 εργάτες. Στόχος είναι να παρασκευαστεί το εμβόλιο Pandermix.\nΗ Glaxo παράγει 440 εκατομμύρια δόσεις εμβολίων και η Γερμανία έχει παραγγείλει 50 εκατομμύρια. Μικρότερες ποσότητες έχουν παραγγείλει τα γερμανικά κρατίδια και στις εταιρείες Βaxter και Novartis.\nΗ ζήτηση είναι τεράστια, αλλά ο Πέτερ Λυγκάουερ από την Commerzbank δεν πιστεύει πως τα κέρδη θα είναι τόσο μεγάλα:\n«Δεν νομίζω πως μπορεί τώρα κάποια εταιρεία να παρασκευάσει το εμβόλιο κάτω του κόστους. Ούτε πρόκειται για φοβερά κέρδη. Υπολογίζουμε κατά μέσο όρο 2% κέρδος ανά μετοχή».\nΟι φαρμακοβιομηχανίες οι μεγάλοι κερδισμένοι\nΠαράλληλα όμως ο τομέας που κερδίζει έδαφος είναι η πρόληψη και εκεί οι δυνατότητες είναι πάρα πολύ μεγάλες, όπως επισημαίνει και πάλι ο Πέτερ Λυγκάουερ από την Commerzbank:\n«Φυσικά όπως σε κάθε περίπτωση πρόληψης μιας πανδημίας – κάτι παρόμοιο είχαμε πριν από μερικά χρόνια με την γρίπη των πτηνών – οι δυνατότητες είναι πολύ μεγάλες. Γίνονται έρευνες για εμβόλια που μπορούν να προφυλάσσουν. Βεβαίως παράλληλα γίνεται και η κατάλληλη προβολή, ώστε ο κόσμος να στραφεί σε αυτά τα φάρμακα και οι φαρμακοβιομηχανίες να συνεχίσουν να κερδίζουν».\nΕίτε έτσι λοιπόν, είτε αλλιώς ο φόβος της πανδημίας αποδεικνύεται προσοδοφόρος για τις φαρμακοβιομηχανίες.\nPosted by exomatiakaivlepo at 11/13/2009 08:47:00 μ.μ.


Ntocoumenta: Οι συνέπειες του βραδινού φαγητού στις γνωστικές μας αποδόσεις\nΟι συνέπειες του βραδινού φαγητού στις γνωστικές μας αποδόσεις\nΜπορεί να επηρεάσει τη μνήμη, τις γνωστικές ικανότητες, την υπνηλία, τα επίπεδα άγχους και διάθεσης\nΕρευνητές του Πανεπιστημίου της Πενσυλβάνια των Η.Π.Α. μελέτησαν τις επιπτώσεις που έχει το βραδινό φαγητό στον οργανισμό μας.\nΣυμπερασματικά υποστηρίζουν ότι το βαρύ βραδινό φαγητό και ο ύπνος μπορεί να συνδεθούν τόσο με τις γνωστικές μας αποδόσεις όσο και με την αύξηση του σωματικού μας βάρους.\nΣυγκεκριμένα πραγματοποίησαν μελέτη σε 44 ατόμα ηλικίας 21 – 50 ετών και στα άτομα αυτά δόθηκε απεριόριστη πρόσβαση σε φαγητά και ποτά κατά τη διάρκεια της ημέρας και μόνο 4 ώρες βραδινού ύπνου για τρία βράδια.\nΤο τέταρτο βράδυ οι μισοί συμμετέχοντες συνέχιζαν να καταναλώνουν ότι ήθελαν ενώ οι υπόλοιποι κατανάλωναν μόνο νερό από τις 10 το βράδυ έως τις 4 το πρωί.\nΚάθε βράδυ στις 2 τη νύκτα όλα τα άτομα έκαναν δοκιμές σχετικά με τη μνήμη τους, τις γνωστικές ικανότητες, την υπνηλία αλλά και τα επίπεδα άγχους και διάθεσης.\nΚατά τη διάρκεια λοιπόν της τέταρτης νύκτας βρέθηκε ότι εκείνοι που δεν κατανάλωσαν τρόφιμα και ποτά κατά τη διάρκεια της νύκτας, είχαν καλύτερη απόδοση στο χρόνο αντίδρασης από εκείνους που έτρωγαν το βράδυ...


Βγήκαν τα μαχαίρια μεταξύ φίλων στο Ηράκλειο! – trustpress.gr\nΑρχική / Αρχική / Βγήκαν τα μαχαίρια μεταξύ φίλων στο Ηράκλειο!\nΒγήκαν τα μαχαίρια μεταξύ φίλων στο Ηράκλειο!\n15/02/2018\tΑρχική, Ελλάδα σήμερα Δεν επιτρέπεται σχολιασμός στο Βγήκαν τα μαχαίρια μεταξύ φίλων στο Ηράκλειο!\nΑπροσδόκητη τροπή πήρε, σύμφωνα με τις πληροφορίες, μια αντιπαράθεση μεταξύ δύο φίλων αργά το βράδυ της Τετάρτης, μέσα σε καφετέρια, στη Λεωφόρο 62 Μαρτύρων στο Ηράκλειο.\nΟ καυγάς οδήγησε σε μαχαίρωμα του ενός από τον άλλο, με τον τραυματία, έναν 38χρονο Έλληνα, να μεταφέρεται με ασθενοφόρο του ΕΚΑΒ στο Πανεπιστημιακό Νοσοκομείο. Οι πληροφορίες αναφέρουν ότι ο τραυματισμός του, στο λαιμό, δεν κρίνεται σοβαρός.\nΠροηγούμενο Τραμπ: Τα συλλυπητήριά μου στις οικογένειες των θυμάτων\nΕπόμενο Βίντεο από την επίθεση σε σχολείο στη Φλόριντα


Σύλλογος Λευκαδίων Ηλιούπολης: «Φανταστικό αντάμωμα» Λευκαδίτικα Νέα - Lefkada News\nPublished On: Πε, Φεβ 21st, 2019\nΝα μας έχει ο Θεός γερούς πάντα ν’ ανταμώνουμε!\nΈτσι λοιπόν κι εμείς εμπνεόμενοι από τους στίχους του τραγουδιού αποφασίσαμε να ανταμώσουμε την Παρασκευή 8 Φεβρουαρίου, στο γνωστό κοσμικό κέντρο “ΦΑΝΤΑΣΙΑ” όπου εμφανίζεται ένας δικός μας καλλιτέχνης ο Λευκαδίτης τραγουδιστής και ίνδαλμα της νέας γενιάς Κωνσταντίνος Αργυρός.\nΗ βραδιά στέφτηκε από απόλυτη επιτυχία, αφού πλήθος κόσμου επώνυμοι και ανώνυμοι έδωσαν το παρόν. Συνδετικός κρίκος όλης της βραδιάς ήταν η ΛΕΥΚΑΔΑ μας, αφού τόσο οι αναφορές του Κωνσταντίνου Αργυρού, όσο και η παρουσία μας εκεί παρέπεμπαν.\nΑς κρατήσουν λοιπόν οι χοροί κι εμείς ας κρατήσουμε τη σημαία της Λευκάδας ψηλά, όπως κάνουμε μέχρι τώρα!\nΟ/Η Πάντα επιτυχίες και ωραίες βραδιές λέει:\n21 Φεβρουαρίου 2019 στο 23:50\nΠολύ δυνατός ο λαικομοντέρνος Λευκαδιτης αοιδός.\nΊνδαλμα των νέων, και χαρά για τους παλιούς\nμπορεί και τραγουδάει όλους τους ρυθμούς.\nΜέσα στα φώτα λάμπει και στους προβολείς\nπραγματικό αστέρι λαμπερό επί σκηνής.\nΜεγάλες επιτυχίες υψηλή δισκογραφία\nείναι μια οντότητα στην μουσική καλλιτεχνία.\nΝάναι πάντα σε φόρμα τραγουδιστική\nνα τραγουδάει πάντα λαικομοντέρνα μουσική.


90/2018 Απόφαση Δημοτικού Συμβουλίου\nΑρχικήΔημοτική ΑρχήΔημοτικό ΣυμβούλιοΑποφάσεις Δημοτικού Συμβουλίου90/2018 Απόφαση Δημοτικού Συμβουλίου\n90/2018 Απόφαση Δημοτικού Συμβουλίου\nΑρ. Απόφασης : 90/2018\nΠερίληψη : Τροποποίηση της 510/2017 απόφαση ΔΣ με θέμα: « Ανόρυξη δοκιμαστικής υδροαδρευτικής γεώτρησης, σε ιδιοκτησία του Δήμου στην Τ.Κ Καισαρίου ΔΕ Στυμφαλίας».\nΣτο 4ο θέμα της ημερήσιας διάταξης με τίτλο: Τροποποίηση της 510/2017 απόφαση ΔΣ με θέμα: « Ανόρυξη δοκιμαστικής υδροαδρευτικής γεώτρησης, σε ιδιοκτησία του Δήμου στην Τ.Κ Καισαρίου ΔΕ Στυμφαλίας», ο Πρόεδρος του Δημοτικού Συμβουλίου κ. Αναστάσιος Λεονάρδου εισηγούμενος το θέμα, έθεσε υπόψη του Συμβουλίου την εν θέματι απόφαση.\nτην 510/2017 (Ω1ΝΤΩ1Θ-ΧΡ1) απόφαση ΔΣ\nΤροποποιεί την 510/2017 απόφαση ΔΣ με θέμα: « Ανόρυξη δοκιμαστικής υδροαδρευτικής γεώτρησης, σε ιδιοκτησία του Δήμου στην Τ.Κ Καισαρίου ΔΕ Στυμφαλίας».\nΕγκρίνειτην ανόρυξη γεώτρησης σε ιδιοκτησία του Δήμου Σικυωνίων στη θέση «Μπρίμιζα» της ΤΚ Καισαρίου ΔΕ Στυμφαλίας Δήμου Σικυωνίων αποκλειστικά και μόνο για την κάλυψη των αρδευτικών αναγκών της ΤΚ Καισαρίου.\nΗ παρούσα Απόφαση έλαβε αυξ. Αριθ. 90/2018\nΠερισσότερα σε αυτή την κατηγορία: « 105/2018 Απόφαση Δημοτικού Συμβουλίου\t89/2018 Απόφαση Δημοτικού Συμβουλίου »


Μυτιλήνη: Και ο Σαλβίνι στον καυγά για το σταυρό στην ακτή Απελή – Liberation Popular\nΜυτιλήνη: Και ο Σαλβίνι στον καυγά για το σταυρό στην ακτή Απελή\nΤο θερμόμετρο άρχισε να ανεβαίνει όταν στην ανακοίνωση της «Συνύπαρξης» που ας σημειωθεί ότι ιδρύθηκε πριν 25 περίπου χρόνια, αντέδρασε ομάδα ντόπιων, που έφτασαν μάλιστα στα όρια επιθέσεων κατά της προέδρου της «Συνύπαρξης» και άλλων. Μάλιστα κάποια στιγμή δημοσιοποιήθηκαν και φωτογραφίες από ιερείς που πραγματοποιούν θρησκευτική τελετή στη βάση του σταυρού. Για την οποία όμως από την τοπική Εκκλησία η οποία και παραμένει έως σήμερα αμέτοχη, δηλώθηκε πλήρης άγνοια.\nΧθες Σαββάτο, η προσπάθεια επαναλήφθηκε. Όταν στην περιοχή Απελή έγινε προσπάθεια να εκφορτωθούν οικοδομικά υλικά από φορτηγό και μάλιστα με τη χρήση γερανοφόρου οχήματος! Προκειμένου, να κατασκευαστεί η βάση για να στηθεί ένας μεγαλύτερος σταυρός που όπως έγινε γνωστό με ανάρτηση στελέχους της «Χρυσής Αυγής» από τη Χίο θα έχει ύψος 10 μέτρα και πλάτος 5,25! Με την παρέμβαση όμως ξανά της Αστυνομίας, τα υλικά δεν εκφορτώθηκαν και η προσπάθεια ματαιώθηκε.\nΠροηγούμενες Προηγούμενο άρθρο: Ζεστή υποδοχή στα προσφυγόπουλα\nΕπόμενες Επόμενο άρθρο: Απέτρεψε απέλαση πρόσφυγα σε ζωντανή μετάδοση


Ασπρόμαυρο… όνειρο για Στέφενς! | ThesSports\nΑρχική ΠΟΔΟΣΦΑΙΡΟ ΔΙΑΦΟΡΑ Ασπρόμαυρο… όνειρο για Στέφενς!\nΑσπρόμαυρο… όνειρο για Στέφενς!\nΤην αποθέωση γνώρισε ο Χουμπ Στέφενς, στην επιστροφή του στον πάγκο της Στουτγάρδης, μόλις 148 μέρες μετά από την αποχώρησή του τον Μάιο!\nΟ Ολλανδός, πρώην προπονητής του ΠΑΟΚ, ανέλαβε και πάλι την Στουτγάρδη και στην πρεμιέρα του, παίζοντας με ασπρόμαυρα, οι Σουηβοί συνέτριψαν με 4-1 εκτός έδρας την Φράιμπουργκ, γνωρίζοντας την αποθέωση από τους 2.300 οπαδούς τους που ταξίδεψαν στο Φράιμπουργκ.\n“Το καλοκαίρι ο Στέφενς μας είπε ότι θέλει ένα διάλειμμα γιατί νιώθει άδειος από ενέργεια. Τώρα είναι πάλι εδώ, ανέκαμψε και είναι πάλι καυτός” σχολίασε στο γερμανικό “Sky”, o πρόεδρος της Στουτγάρδης, Μπερντ Βάλερ.\n“Στο πρώτο ημίχρονο είχαμε μια δόση τύχης. Στο δεύτερο παίξαμε εξαιρετικό ποδόσφαιρο στον ανοιχτό χώρο, με κόντρα επιθέσεις” σχολίασε ο πρώην προπονητής του ΠΑΟΚ, που μπορει με τα ασπρόμαυρα στην Ελλάδα να μην είδε… προκοπή, αλλά στη Στουτγάρδη του πήγαν καλά.\nΠροηγούμενο άρθροΜεγάλο διπλό για ΠΑΟΚ\nΕπόμενο άρθροO μεγαλύτερος σύλλογος του κόσμου!\nΤσάβι για τους 30.000 Γερμανούς στο Καμπ Νου: “Νιώθαμε πως δεν...\nΤhessports - 18 April, 2022 0


Επίθεση στη Βαρκελώνη: Αυτός είναι ο 18χρονος μακελάρης οδηγός του βαν | Κόσμος | News 24/7\nΕπίθεση στη Βαρκελώνη: Αυτός είναι ο 18χρονος μακελάρης οδηγός του βαν\nΟι ισπανικές Αρχές "βλέπουν" πίσω από τις επιθέσεις έναν πυρήνα 12 μελών κι έχουν τεθεί σε συναγερμό για τον εντοπισμό και τη σύλληψη όλων των δραστών. Αυξήθηκε στους 14 ο αριθμός των νεκρών. Την τελευταία της πνοή άφησε μια γυναίκα, που τραυματίστηκε στην επίθεση της Καμπρίλς. Περισσότεροι από 100 οι τραυματίες, ορισμένοι εκ των οποίων νοσηλεύονται σε κρίσιμη κατάσταση. Τέσσερις συλλήψεις υπόπτων\nΑυγούστου 18 2017 14:13\nΟ εφιάλτης της τρομοκρατίας έχει "σκεπάσει" και πάλι την Ευρώπη, που βίωσε μια νέα διπλή τρομοκρατική επίθεση, αυτήν τη φορά στην Ισπανία, στις πόλεις της Βαρκελώνης και του Καμπρίλς. Από τα δύο χτυπήματα έχασαν τη ζωή τους 14 άνθρωποι και τραυματίστηκαν περισσότεροι από 110, ανάμεσα στους οποίους αρκετοί νοσηλεύονται σε κρίσιμη κατάσταση.\nΣύμφωνα με την εφημερίδα El Pais, οι ισπανικές Αρχές «βλέπουν» πίσω από τις επιθέσεις -την ευθύνη για τις οποίες ανέλαβε η οργάνωση Ισλαμικό Κράτος- έναν πυρήνα 12 μελών κι έχουν τεθεί σε συναγερμό για τον εντοπισμό και τη σύλληψη όλων των δραστών.\nΟ εκπρόσωπος του καταλανικού Υπουργείου Εσωτερικών Γιοακίμ Φορν δήλωσε σε τοπικό ραδιοφωνικό σταθμό, ότι είναι πιθανό ότι οι τρομοκράτες είχαν την πρόθεση να χρησιμοποιήσουν φιάλες βουτανίου στην πρώτη επίθεση στη λεωφόρο Λας Ράμπλας της Βαρκελώνης.\nΟι ισπανικές αρχές μάλιστα θεωρούν ότι υπάρχει σύνδεση ανάμεσα στις δύο τρομοκρατικές επιθέσεις και την έκρηξη που σημειώθηκε την νύχτα της Τετάρτης προς την Πέμπτη στην πόλη Αλκανάρ και από την οποία ανατινάχθηκε κατοικία στην οποία υπήρχαν περισσότερες από 20 φιάλες βουτανίου. Αστυνομική πηγή δήλωσε ότι οι κάτοικοι του σπιτιού είναι πιθανόν ότι κατασκεύαζαν εκρηκτικούς μηχανισμούς χρησιμοποιώντας φιάλες αερίου.\nΣυλλήψεις και καταζητούμενοι\nΗ καταλανική αστυνομία ανακοίνωσε το βράδυ της Πέμπτης τη σύλληψη δύο ατόμων, ενώ Ισπανού και ενός Μαροκινού, ενώ την Παρασκευή ανακοινώθηκαν οι συλλήψεις άλλων δύο ατόμων, χωρίς να δοθούν περισσότερα στοιχεία. Ο οδηγός της καμιονέτας που πραγματοποίησε την επίθεση στη Βαρκελώνη διαφεύγει.\nΟι ύποπτοι που έχουν μέχρι τώρα συλληφθεί για τη φερόμενη εμπλοκή τους στις χθεσινές επιθέσεις δεν είχαν προηγούμενη εμπλοκή σε τρομοκρατικές ενέργειες, δήλωσε ο επικεφαλής της αντιτρομοκρατικής διεύθυνσης της ισπανικής εισαγγελίας Χαβιέρ Θαραγόθα.\nΟ Ισπανός, η ταυτότητα του οποίου δεν έχει αποκαλυφθεί, είναι γεννημένος στη Μελίγια, ισπανική πόλη στο βόρειο Μαρόκο. Συνελήφθη στο Αλκανάρ, 200 χιλιόμετρα νότια της Βαρκελώνης, σε μία κωμόπολη όπου την περασμένη νύκτα είχε σημειωθεί έκρηξη σε κατοικία, με έναν νεκρό και επτά τραυματίες. Η αστυνομία συνδέει αυτήν την έκρηξη με την επίθεση της Βαρκελώνης, σύμφωνα με τον εκπρόσωπο της αστυνομίας. «Υποπτευόμαστε ότι κατασκεύαζαν εκρηκτικό μηχανισμό» δήλωσε εκπρόσωπος της αστυνομίας.\n«Τώρα προέχει να εξετάσουμε τα στοιχεία της ταυτότητας αυτών των ανθρώπων, να αποδείξουμε τη σχέση ανάμεσα στα διαφορετικά ενεχόμενα άτομα, σε εκείνους που πήραν την καμιονέτα και εκείνους που κατάφεραν να διαφύγουν» δήλωσε ο Γιοακίμ Φορν.\nΣύμφωνα με το ραδιοφωνικό δίκτυο Cadena Ser, οι καταλανικές αρχές αναζητούν ένα τρίτο όχημα, ένα βαν, και δύο ανθρώπους σε σχέση με τις τρομοκρατικές επιθέσεις.\nΕπίσης, τοπικά μέσα ενημέρωσης ανέφεραν ότι οι δυνάμεις ασφαλείας αναζητούν τον 18χρονο Μούσα Ουκαμπίρ, αδελφό ενός από τους συλληφθέντες στην τρομοκρατική επίθεση στη Βαρκελώνη, τον οποίο θεωρούν ύποπτο-κλειδί.\nΟ Μούσα Ουμπακίρ\nΣύμφωνα με το ισπανικό πρακτορείο ειδήσεων EFE, το οποίο επικαλείται αστυνομικές πηγές, ο Μούσα, ο νεώτερος αδελφός του Ντρις Ουκαμπίρ, φέρεται να ήταν ο δράστης της επίθεσης στη λεωφόρο Ράμπλας που οδηγούσε το μοιραίο βαν.\nΜε εκρηκτικά-μαιμού ήταν ζωσμένοι οι δράστες\nΟι ζώνες με εκρηκτικά τις οποίες φορούσαν οι δράστες της επίθεσης στο Καμπρίλς που σκοτώθηκαν από την αστυνομία ήταν ψεύτικες, δήλωσε ο περιφερειακός ηγέτης της Καταλονίας Κάρλες Πουτζεμόν στον τοπικό ραδιοσταθμό RAC1.\nΟ αριθμός των νεκρών από τις επιθέσεις στην Καταλονία αυξήθηκε την Παρασκευή σε 14, μετά τον θάνατο μιας γυναίκας που είχε τραυματιστεί στην πόλη Καμπρίλς, σύμφωνα με τις υπηρεσίες άμεσης βοήθειας.\nΟι τραυματίες ξεπερνούν τους 100 και ανάμεσά τους αρκετοί νοσηλεύονται σε κρίσιμη κατάσταση.\nΣτους τραυματίες της επίθεσης με βαν στη Βαρκελώνη περιλαμβάνονται ξένοι, δήλωσε ο υπουργός Δικαιοσύνης της κυβέρνησης της Καταλονίας Μούντο Μπλανκ. «Υπάρχουν πολλά θύματα ισπανικής εθνικότητας και υπάρχουν και άλλα θύματα ξένων εθνικοτήτων», δήλωσε σε συνέντευξη Τύπου.\nΣύμφωνα με την εφημερίδα El Periodico, οι τραυματίες από τις φονικές επιθέσεις προέρχονται από την Ισπανία και τουλάχιστον άλλες 33 χώρες: Ανάμεσά τους οι Αργεντινή, Αυστρία, Βέλγιο, Καναδά, Κίνα, Κούβα, Ολλανδία, Ισημερινό, Γαλλία, Γερμανία, Ελλάδα, Ιρλανδία, Κουβέιτ, ΠΓΔΜ, Πακιστάν, Περού, Φιλιππίνες, Ρουμανία, Ταϊβάν, Τουρκία, Βρετανία, ΗΠΑ και Βενεζουέλα.\nΣημειώνεται ότι κατά τις επιθέσεις σκοτώθηκαν από αστυνομικά πυρά πέντε εκ των δραστών.\n«Είδα τέσσερις ή πέντε ανθρώπους καταγής και άλλοι προσπαθούσαν να τους συνεφέρουν. Υπήρχε πολύ αίμα» αφηγήθηκε στο Γαλλικό Πρακτορείο η Λίλι Σούτιον, μια Ολλανδή τουρίστρια.\nΟ Τομ Γκέλερ αφηγήθηκε στο ραδιόφωνο του BBC πως είδε το όχημα να κατεβαίνει με ταχύτητα τη λεωφόρο. «Δεν επιβράδυνε καθόλου. Έπεφτε κατ' ευθείαν πάνω στο πλήθος στην καρδιά των Ράμπλας» είπε.\nΤο αυτοκίνητο έπεσε πάνω σ' ένα όχημα των Mossos d' Esquadra, της καταλανικής αστυνομίας, και ξέσπασε ανταλλαγή πυρών, σύμφωνα με την περιφερειακή κυβέρνηση. Όταν η επιχείρηση έλαβε τέλος, «πέντε ύποπτοι τρομοκράτες» ήταν νεκροί και ένας αστυνομικός και έξι πολίτες τραυματίες, ένας από τους οποίους σε κρίσιμη κατάσταση.\n«Βρισκόμαστε στην οδό της προκυμαίας. Ακούσαμε κρότους και σκεφτήκαμε, 'πρέπει να είναι πυροτεχνήματα', αλλά ήταν πυροβολισμοί» αφηγήθηκε στο Γαλλικό Πρακτορείο ο Μάρκελ Αρτάμπε, 20 ετών, ο οποίος εργάζεται σ' ένα εστιατόριο του Καμπρίλς. Είπε πως είδε καταγής μια ξένη, που φαινόταν να έχει τραυματισθεί στο κεφάλι και οι φίλοι της καλούσαν σε βοήθεια.\n«Δεν φοβόμαστε» φωνάζουν στη Βαρκελώνη\nΧιλιάδες άνθρωποι συγκεντρώθηκαν την Παρασκευή στην κεντρική πλατεία της Βαρκελώνης και τήρησαν ενός λεπτού σιγή παρουσία του βασιλιά και των κύριων αρχών της Ισπανίας, ενώ στη συνέχεια φώναξαν «δεν φοβόμαστε», την επομένη των επιθέσεων που αιματοκύλισαν την Καταλονία.\n«No tinc por, no tinc por» («δεν φοβόμαστε» στα καταλανικά) φώναξαν δέκα φορές οι χιλιάδες κάτοικοι της Βαρκελόνης που αποφάσισαν να συμμετάσχουν σ' αυτή τη συγκέντρωση που πραγματοποιήθηκε το μεσημέρι (13.00 ώρα Ελλάδας) στην πλατεία της Καταλονίας στη Βαρκελώνη.\nΠροηγουμένως ο βασιλιάς Φελίπε 6ος, ο οποίος είχε φθάσει το πρωί μαζί με τον Ισπανό πρωθυπουργό Μαριάνο Ραχόι και τον πρόεδρο της περιφέρειας της Καταλονίας Κάρλες Πουτζεμόν, είχε τηρήσει μαζί τους ενός λεπτού σιγή στη μνήμη των θυμάτων.\nΟ Μαριάνο Ραχόι κήρυξε τριήμερο εθνικό πένθος στη χώρα μετά τις δύο επιθέσεις.\nΟι αντιδράσεις αγανάκτησης για την τρομοκρατική επίθεση είναι πολλές. «Δεν θα μας τρομοκρατήσουν. Όλη η Ισπανία είναι στη Βαρκελόνη. Οι Ράμπλας θα ανήκουν και πάλι σε όλον τον κόσμο», δήλωσε ο βασιλιάς Φελίπε 6ος σε μήνυμά του από τα ανάκτορα.\n«Μας ενώνει ο πόνος. Αλλά μας ενώνει κυρίως η βούληση να βάλουμε τέλος σ' αυτή την τρέλα και σ' αυτή τη βαρβαρότητα», δήλωσε στην τηλεόραση και ανακοίνωσε τριήμερο εθνικό πένθος από σήμερα.\nΗ Βαρκελώνη κινητοποιήθηκε αμέσως. Οι εργαζόμενοι στην ασφάλεια του αεροδρομίου τερμάτισαν μια απεργία, τα ταξί μεταφέρουν δωρεάν τους ταξιδιώτες που το χρειάζονται. Εθελοντές έσπευσαν να προσφέρουν αίμα, σε σημείο που οι αρχές ανακοίνωσαν ότι δεν υπάρχει ανάγκη για άλλο.\n(Φωτογραφίες: AP / Emilio Morenatti, Daniel Vil, Manu Fernandez))\nΠερισσότερα: Τρομοκρατία, Isis\nΤο ιστορικό του τρόμου: Επιθέσεις με οχήματα κατά πεζών στην Ευρώπη\nΒαρκελώνη: Μία Ελληνίδα και τα δύο παιδιά της ανάμεσα στους τραυματίες


ΔΗΜΟΣ ΠΥΔΝΑΣ - ΚΟΛΙΝΔΡΟΥ – Ειδησεογραφία από ΟΛΗ την Ελλάδα\nΑρχική Π.Ε. ΠΙΕΡΙΑΣ ΔΗΜΟΣ ΠΥΔΝΑΣ - ΚΟΛΙΝΔΡΟΥ\nΛουόμενη πνίγηκε σε παραλία της Πιερίας\nΜια πρωτότυπη ιστορική έρευνα παρουσιάστηκε σε εκδήλωση στον Κολινδρό\nΤην ιστορία του Κολινδρού, της ιστορικής και πολύ όμορφης κωμόπολης της Πιερίας, παρουσίασε στην αίθουσα εκδηλώσεων του 1ου Δημοτικού Σχολείου Κολινδρού, ο εκπαιδευτικός, ιστορικός...\nΚοινές συναντήσεις ΣΕΠΕ – ΕΛΜΕ με τους δημάρχους Δίου-Ολύμπου και Πύδνας-Κολινδρού\nΚατερίνα Ιορδανίδη - 20/01/2020\nΜε το Δήμαρχο Δίου-Ολύμπου κ. Γερολιόλιο Ευάγγελο, συναντήθηκαν μέλη των Διοικητικών Συμβουλίων του Συλλόγου Εκπαιδευτικών Πρωτοβάθμιας Εκπαίδευσης και της ΕΛΜΕ Πιερίας. Κατά τη συνάντηση τέθηκαν...\nΟι δημιουργοί του Rockwave στήνουν την Terra Republic στην Πύδνα\nΣτην Πύδνα της Πιερίας, σε μια έκταση 200 στρεμμάτων ονόματι Terra Republic, με τον Όλυμπο στα δεξιά και τη Θεσσαλονίκη σε απόσταση 50 χιλιομέτρων...\nKEDENEWS Π.Ε. ΠΙΕΡΙΑΣ ΔΗΜΟΣ ΠΥΔΝΑΣ - ΚΟΛΙΝΔΡΟΥ


Η ξήρανση στα αιθέρια έλαια - Νέα της Βοιωτίας\nΟι διάφοροι οργανισμοί κατάρτισης προδιαγραφών όπως είναι η ISO, επιβάλλουν συνεχώς συγκεκριμένα χαρακτηριστικάστοιχεία σε αιθέρια έλαια και σε αρωματικά φαρμακευτικά φυτά έτσι ώστε να μπορέσει να κυκλοφορήσει εμπορικά το παραγόμενοπροϊόν. Κατά κάποιο τρόπο προσδιορίζεται το αρωματικό προφίλ που απαιτείται από τις αντίστοιχες βιομηχανίες. Γενικά τοαιθέριο έλαιο επηρεάζεται αρκετά από τη θερμοκρασία ξήρανσης καθώς προκαλούνται σε μεγάλο βαθμό απώλειες. Ειδικότερα οιπερισσότερες περιπτώσεις απωλειών στο αιθέριο έλαιο προκαλούνται σε θερμοκρασίες μεγαλύτερες των 45 βαθμών κελσίου απότη διαδικασία της ξήρανσης.\nΔύο εκδοχές μπορούν να περιγράψουν αυτό το φαινόμενο, μία είναι η γρήγορη μετακίνηση του νερού από το εσωτερικόπρος το εξωτερικό του φλοιού το οποίο προκαλεί από την αρχή της διαδικασίας της ξήρανσης μία εναπόθεση διαλυτών ουσιών καιέτσι καθυστερούν τα φυτικά συστατικά. Από την άλλη βέβαια η σχετική διάχυση των φυτικών ουσιών σε σχέση με αυτή του νερούείναι μεγαλύτερη. Όμως σε περίπτωση αυξημένων ρυθμών ξήρανσης δημιουργείται περιεκτικότητα νερού στην επιφάνεια, από τιςπρώτες στιγμές της διαδικασίας και έτσι προκαλείται επιλεκτική διάχυση των φυτικών συστατικών του νερού δημιουργώντας ευνοϊκό κλίμα για την αποβολή του.\nΠρέπει να σκεφτούμε ότι τα εσωτερικά όργανα είναι πολύ ευαίσθητα και επιρρεπής σε διάφορες αλλοιώσεις οπότεχρειάζονται και ιδιαίτερη ‘φροντίδα’. Βέβαια υπάρχουν πολλά είδη της οικογένειας apiaceae, όπως είναι ο μαϊντανός, το μάραθο, οάνηθος, η Αγγελική κτλ. τα οποία η έκθεση και η αποθήκευση του ελαίου γίνεται στους αγωγούς κάτω από την επιδερμίδα και έτσιο κίνδυνος απωλειών μειώνεται αισθητά.\nΤέλος, θα πρέπει να αναφέρω ότι πέρα από τις απώλειες που μπορούμε να έχουμε πρέπει να προσέχουμε και τηνδιαδικασία της ξήρανσης επειδή μπορεί να προκαλέσει αλλαγές ακόμα και στη σύνθεση του αιθέριου ελαίου, δηλαδή τροποποίησησε ολόκληρο το αρωματικό προφίλ του.\nPosted in Άρθρα - Συνεντεύξεις\nΣτη συζήτηση που διεξήχθη στη Βουλή σε επίπεδο αρχηγών με πρωτοβουλία του Πρωθυπουργού Κυριάκου Μητσοτάκηαναδείχθηκαν τρία βασικά θέματα: Στην πατρίδα μας ο κύκλος της σιωπής για τα φαινόμενα κακοποίησης έσπασε όταν η γενναία μαρτυρία στις 16 Ιανουαρίουτης ολυμπιονίκη Σοφίας Μπεκατώρου σε εκδήλωση της Γενικής Γραμματείας Αθλητισμού αγκαλιάστηκε από τον ίδιο τον Πρωθυπουργό. […]\n4η Ιουνίου – Ημέρα κατά της Επιθετικότητας εναντίον των Παιδιών\nΟ Άλλος, ο απόλυτα Άλλος, ο Χριστός\nΠΑΓΚΟΣΜΙΟΙ ΠΟΛΕΜΟΙ ΚΑΙ Ο ΚΟΡΟΝΟΪΟΣ: TA ΕΜΒΟΛΙΑ


Upper West Side - > Άπερ Γουέστ Σάιντ\nuser10 · 23 · 3677\non: 21 Aug, 2007, 09:22:44\nΜιας και δε βλέπω πολύ κίνηση και μιας και πάει να ξανανάψει το θέμα της μεταγραφής των ονομάτων, παραθέτω ένα σημείο που με έχει προβληματίσει στο κείμενό μου να μου πείτε τις ιδέες σας.\nΤο πρόβλημά μου είναι το upper west side, μία κατά κάποιο τρόπο πλούσια γειτονιά του Μανχάταν (για λεπτομέρειες εδώ: https://en.wikipedia.org/wiki/Upper_West_Side). Το συγκείμενο δεν παίζει ρόλο εδώ, καθώς το πρόβλημά μου είναι το εξής: Να μεταφράσω ή να μεταγράψω;\n« Last Edit: 11 Oct, 2007, 21:01:43 by nickel »\nReply #1 on: 21 Aug, 2007, 11:51:55\nPalavra, πού απευθύνεται το κείμενό σου; Νομίζω πως οι μοναδικές επιλογές είναι να μεταγράψεις ή να αφήσεις με λατινικούς χαρακτήρες, ανάλογα με το target group. Όσο για τη μετάφραση, θα την απέρριπτα ως επιλογή. Εκτός κι αν ξεφύγεις με μια περιφραστική απόδοση, σε περίπτωση που δεν έχει μεγάλη σημασία στο κείμενό σου.\nReply #2 on: 21 Aug, 2007, 12:03:11\nΓεια σου Μάτα.\nΟύτε εγώ θα μετέφραζα. Ή μεταγραφή (το οποίο σίγουρα θα έκανα αν επρόκειτο για λογοτεχνικό έργο) ή το αφήνεις ως έχει.\nΑν είχαμε να μεταφράσουμε από τα ελληνικά στα αγγλικά, θα μεταφράζαμε την Κακιά Σκάλα, για παράδειγμα;\nReply #3 on: 21 Aug, 2007, 12:05:00\nΕπιτέλους, μου έδωσε κάποιος λίγη σημασία!\nΤο κείμενό μου είναι λογοτεχνικό και στο σημείο που αναφέρεται το άπερ γουέστ σάιντ μιλάει για μια κυρία that looked like an Upper West Side matron. Αμετάφραστο το έχω αφήσει, μεταγράφοντάς το. Απλώς με προβλημάτισε το ενδεχόμενο της μετάφρασης...\nReply #4 on: 21 Aug, 2007, 12:06:26\nΈχεις δίκιο για την Κακιά Σκάλα, όμως νομίζω ότι εδώ δεν είναι ακριβώς η ίδια περίπτωση, γι' αυτό και προβληματίστηκα.\nReply #5 on: 21 Aug, 2007, 12:12:57\nΜπα, δεν πίστεψα ότι είχες πραγματικό πρόβλημα, Μάτα. Ένα χονδροειδές παράδειγμα για να στηρίξω αυτό που είπα έδωσα. Μου ήρθε και ο Ποδονίφτης ποταμός!\nΊσως για να περάσεις κάπως το νόημα της πλούσιας περιοχής (όπως θα λέγαμε στα ελληνικά "κυρία των βορείων προαστείων") θα μπορούσες να βάλεις ένα επίθετο προσδιοριστικό στην περιοχή ή ακόμα και στο matron. Τα πρώτα που μου έρχονται για το δεύτερο είναι\nμεγαλοκυρία, επιφανής κυρία.\nReply #6 on: 21 Aug, 2007, 12:15:57\nΠάντως τα τζίνια του Χόλιγουντ στην ταινία "300" τις Θερμοπύλες τις ονομάσανε "Hot Gates"!\nΚατά τα άλλα, παλάβρα, συμφωνώ με την Κατερίνααααααα\nReply #7 on: 21 Aug, 2007, 12:26:58\nΆσε, Όντι, οι gates δεν ήταν το μόνο που ήταν hot σε αυτήν την ταινία! :D\nΈγραψα: μεγαλοκυρία (μερσί, Κατερινιό) από το Άπερ Ιστ Σάιντ, την ακριβή αυτή γειτονιά του Μανχάταν [...]\nReply #8 on: 21 Aug, 2007, 12:29:54\nQuote from: auditor on 21 Aug, 2007, 12:15:57\nΣτην αρχή μου φάνηκε γελοίο (που είναι δηλαδή)! Μετά θυμήθηκα ότι το Χόλιγουντ και η αμερικανική βιομηχανία του θεάματος αντιμετωπίζουν τους (αμερικανούς) θεατές το λιγότερο ως ηλιθίους. Είχαν αλλάξει τον τίτλο της ταινίας "Pret-a-porter" του 'Αλτμαν σε "Ready to wear" γιατί φοβήθηκαν πως οι βλαμμένοι Αμερικανοί θα το διάβαζαν "Πρετ-έι-πόρτερ" και δεν θα καταλαβαίνανε τι σημαίνει. Επίσης, είχαν κόψει το τελευταίο κομμάτι από τον τίτλο της ταινίας "Η τρέλα του Γεωργίου Γ'" (από "The madness of George III" το έκαναν "The madness of King George" σκέτο) γιατί, λέει, οι Αμερικανοί θα νόμιζαν ότι ήταν το τρίτο σίκουελ και, αφού δεν θα είχαν δει τα δύο πρώτα, δεν θα πήγαιναν να το δούν.\nΣυμπερασματικά, αν έκαναν τις Θερμοπύλες Thermopylae ή κάτι αντίστοιχο, οι Αμερικανοί θα έξυναν τα κεφάλια τους (άσε που θα έπρεπε να γνωρίζουν και γεωγραφία και ιστορία μαζί) για να καταλάβουν περί τίνος πρόκειται. Ενώ το Hot Gates; Μια χαρά τους λύνει το πρόβλημα! Πώς λέμε Hot dog; Κάπως έτσι!\nReply #9 on: 21 Aug, 2007, 12:38:57\nQuote from: palavra on 21 Aug, 2007, 12:26:58\nΜάτα, πολύ καλή μου φαίνεται αυτή η απόδοση. Αλλά γιατί «ακριβή» κι όχι «πλούσια»;\nReply #10 on: 21 Aug, 2007, 13:28:23\nΒίκυ, για διάφορους λόγους σε μια ακριβή γειτονιά μπορεί να ζουν και φτωχοί άνθρωποι. Το "ακριβή" προσδιορίζει την αξία των ακινήτων, η οποία καθορίζεται από διάφορους παράγοντες, ουσιαστικούς και μη, οι οποίοι όμως σχετίζονται με το θέμα μας.\nReply #11 on: 21 Aug, 2007, 13:30:41\nΝαι, Νίκο μου, δεν έχεις άδικο. Απλώς ας πούμε ότι είμαι πιο εξοικειωμένη με τη φράση «πλούσια γειτονιά» και μου ήρθε εντελώς αυθόρμητα η ερώτηση. Γράψε λάθος. :-)))\nReply #12 on: 21 Aug, 2007, 13:46:48\nΕδώ γράφεται το Άπερ Γουέστ Σάιντ Στόρι;\nΘα μου λύσετε την απορία γιατί λέμε Γουέστ Σάιντ Στόρι αλλά Φαρ Ουέστ;\nΘα πάρει η Ακαδημία θέση στο φλέγον ζήτημα του αν θα πρέπει να βάζουμε αυτό το ρημάδι το Γ ή όχι; Ουίλιαμ ή Γουίλιαμ;\nΝα ξεκινήσουμε νήμα για σύγχρονες μεταφράσεις τοπωνυμίων για Αμερικανούς (says the guy from Cool Place);\nΝα σταματήσω εδώ τις απορίες γιατί είναι ακόμα πολύ πρωί για μένα;\nReply #13 on: 21 Aug, 2007, 14:01:25\nQuote from: nickel on 21 Aug, 2007, 13:46:48\n1. Δεν είχα πάρει πήρα χαμπάρι ότι επρόκειτο για στόρι. Εκτός κι αν η μεγαλοκυρία ερωτεύεται κανένα φτωχόπαιδο.\n2. Για τον ίδιο λόγο που λέμε Λούκι Λούκ και όχι Λάκι Λούκ. Ψαγμένες και καλά μεταγραφές από ψαγμένους τύπους περασμένων δεκαετιών\n3. Ουίλιαμ: για τους βασιλικότερους του βασιλέως. Κάτι σε Πρινς Ουίλιαμ μου κάνει. Για τους κοινούς θνητούς, η χρήση του "Γ" ειίναι απόλαυση. Έμπαινε Μπρους Γουιλις! [size=08pt](Θενκς του δι ακάντεμι! Θενκς το γκαντ!)[/size]\n4. Μέσα είμαι (says the gal from a very hot place)\n5. Και για μένα, αλλά δεν το κάνω θέμα\nReply #14 on: 21 Aug, 2007, 14:02:44\nα) Είπα κι εγώ, δε θ' ανάψει η συζήτηση;\nβ) Και γιατί λέμε Γουόλτ Ντίσνεϊ αλλά Ουάσινγκτον;\nγ) Αυτή η Ακαδημία ποια είναι πάλι;\nδ) Και δεν το ξεκινάμε το νήμα (Να δω πώς θα μεταφράσουμε της Γριάς το Πήδημα);\nε) Καλά, αν τώρα είναι πρωί, βράδυ πότε είναι για σένα;\nΓια το πλούσια και ακριβή με κάλυψε (και με πρόλαβε) ο Όντι.


ΥΕΘΑ: Τι δήλωσε για Υποχρεωτικό Εμβολιασμό στις ΕΔ-Ελληνικό στρατό στο Σαχέλ-Θερμό επεισόδιο με Τουρκία-F35\nΑρχική σελίδαRAFALEΥΕΘΑ: Τι δήλωσε για Υποχρεωτικό Εμβολιασμό στις ΕΔ-Ελληνικό στρατό στο Σαχέλ-Θερμό επεισόδιο με Τουρκία-F35\nΓΙΩΡΓΟΣ ΣΙΑΔΗΜΑΣ: Οι αμερικανικές βάσεις στην Αλεξανδρούπολη ενοχλούν τον Ερντογάν. Εμείς τι όφελος έχουμε από την παρουσία των Αμερικανών εκεί;\nΝΙΚΟΛΑΟΣ ΠΑΝΑΓΙΩΤΟΠΟΥΛΟΣ: Το ότι η Τουρκία δηλώνει ενοχλημένη από την ενισχυμένη παρουσία των Αμερικανών στην Αλεξανδρούπολη βάσει των προβλέψεων της συμφωνίας αμοιβαίας αμυντικής συνεργασίας Ελλάδας – ΗΠΑ πιστοποιεί ακριβώς αυτή την αξία της ως άξονα στρατηγικής αναβάθμισης της Ελλάδας στην ευρύτερη περιοχή. Εκτιμώ ότι η ενόχληση της Άγκυρας έγκειται σε αυτό ακριβώς το σημείο. Τυχόν εκτιμήσεις ότι η αξιοποίηση της Αλεξανδρούπολης από τους Αμερικανούς σε επίπεδο ανάπτυξης στρατιωτικών υποδομών αποτελεί δυνητική απειλή για την Τουρκία, είναι εντελώς λανθασμένες. Άλλωστε μόλις προχθές ο Πρέσβης των ΗΠΑ στην Αθήνα Τζέφρι Πάιατ διευκρίνισε με σαφήνεια ότι η Εταιρική σχέση Ελλάδας – ΗΠΑ στην Ανατολική Μακεδονία και Θράκη, δεν αποτελεί απειλή για την Τουρκία. Σίγουρα όμως το γεγονός ότι οι Αμερικάνοι χρηματοδοτούν έργα αναβάθμισης του λιμένα και ενός τοπικού στρατοπέδου σημαίνει ότι αυτή η εταιρική σχέση έχει ουσιαστικό περιεχόμενο, προοπτική και προφανές εθνικό όφελος.\nΓΙΩΡΓΟΣ ΣΙΑΔΗΜΑΣ: Για την αναθεώρηση της αμυντικής συμφωνίας με τις ΗΠΑ θα υπάρξουν ανταλλάγματα σε οπλικά συστήματα; Ενδεχόμενο συμμετοχής στο πρόγραμμα των F-35 υπάρχει;\nΝΙΚΟΛΑΟΣ ΠΑΝΑΓΙΩΤΟΠΟΥΛΟΣ: Η αναθεώρηση της MDCA δε συνεπάγεται αυτομάτως ενίσχυση σε οπλικά συστήματα, καθώς η αμυντική μας συνεργασία με τις ΗΠΑ δεν αναπτύσσεται με όρους ανατολίτικου παζαριού. Όσο οι Αμερικάνοι συνειδητοποιούν ότι η Ελλάδα αποτελεί τον βασικό στρατηγικό εταίρο και πυλώνα σταθερότητας και ασφάλειας στην περιοχή, τόσο αναβαθμίζεται η στρατηγική μας σχέση με τις ΗΠΑ. Αυτό ακριβώς το πνεύμα αποτυπώνεται σαφώς στο συμβατικό κείμενο της συμφωνίας, όπου γίνεται αναφορά σε αμοιβαία απόφαση για περιφρούρηση «ασφάλειας, κυριαρχίας, ανεξαρτησίας και εδαφικής ακεραιότητας έναντι κάθε απειλητικής προς τις παραπάνω ενέργειες.» Σε αυτό ακριβώς το σημείο εδράζεται το εθνικό όφελος από την MDCA. Η ενδεχόμενη ενίσχυση σε οπλικά συστήματα είναι στο τραπέζι ως παρεπόμενο. Ως προς τη συμμετοχή στο πρόγραμμα των F-35 η Ελλάδα έχει εκφράσει το ενδιαφέρον της και αυτό επιβεβαιώνεται από τη σχετική αναφορά στην επιστολή Μπάιντεν που συνοδεύει την υπογραφή της MDCA.\nΓΙΩΡΓΟΣ ΣΙΑΔΗΜΑΣ: Είδατε τον τούρκο ομόλογό σας Χουλουσί Ακάρ στο περιθώριο της συνόδου του ΝΑΤΟ. Θα υπάρξει ένας νέος γύρος ΜΟΕ ή στη συγκεκριμένη συγκυρία αυτό δεν έχει κανένα νόημα;\nΓΙΩΡΓΟΣ ΣΙΑΔΗΜΑΣ: Το 2025 η Ελλάδα θα έχει παραλάβει τις πρώτες γαλλικές φρεγάτες και όλα τα νέα αεροσκάφη τύπου “Rafale”, βελτιώνοντας έτσι αισθητά τις ισορροπίες ισχύος με την Τουρκία. Ανησυχείτε όμως μήπως στο ενδιάμεσο, οι Τούρκοι προχωρήσουν σε κάποιο θερμό επεισόδιο; Και πως θα αντιδράσετε;\nΝΙΚΟΛΑΟΣ ΠΑΝΑΓΙΩΤΟΠΟΥΛΟΣ: Όσον αφορά τα Rafale μέχρι το τέλος του έτους θα έχει ολοκληρωθεί η παράδοση της πρώτης εξάδας με την δεύτερη να παραδίδεται εντός του 2022 και η τρίτη το 2023. Θυμίζω δε ότι η ΠΑ θα προμηθευτεί και άλλα έξι καινούργια Rafale η πρόσκτηση των οποίων είναι υπό διαπραγμάτευση από τα αρμόδια επιτελεία αυτό το διάστημα.\nΓΙΩΡΓΟΣ ΣΙΑΔΗΜΑΣ: Πέρα από τις Belharra φαίνεται πως το ναυτικό ζητάει και ενδιάμεση λύση. Συζητάτε και με την Ιταλία; Έχετε συγκεκριμένο χρονοδιάγραμμα; Υπάρχει ενδεχόμενο να δούμε και την υπογραφή αμυντικής συμφωνίας με την Ιταλία;\nΝΙΚΟΛΑΟΣ ΠΑΝΑΓΙΩΤΟΠΟΥΛΟΣ: Από τη στιγμή που εδώ και ένα χρόνο περίπου έχει ξεκινήσει για τα καλά η συζήτηση και οι περίπλοκες και μακροσκελείς διαπραγματεύσεις για την ενίσχυση του Π.Ν στα μέσα, εξετάζονται όλες οι προτάσεις, όλες οι εναλλακτικές. Οι Ιταλοί έχουν έρθει με την δική τους πρόταση .Υπάρχουν και άλλες. Το ταχύτατο χρονοδιάγραμμα παράδοσης των δύο πρώτων Belharra (δύο πλοία εντός του 2025) καθιστά λιγότερο επιτακτική την εξεύρεση ενδιάμεσης λύσης. Άλλωστε και η ενδιάμεση λύση χρειάζεται χρόνο έως ότου τα πλοία καταστούν πλήρως λειτουργικά και επιχειρησιακά διαθέσιμα για το πολεμικό ναυτικό . Το θετικό είναι ότι η διαδικασία έχει ξεκινήσει και οι διαπραγματεύσεις τρέχουν μετά από καθυστερήσεις πολλών ετών.\nΝΙΚΟΛΑΟΣ ΠΑΝΑΓΙΩΤΟΠΟΥΛΟΣ: Η περιοχή της υποσαχάριας Αφρικής και η κατάσταση εκεί αποτελεί δυνητική απειλή αστάθειας για ζωτικά γεωπολιτικά συμφέροντα της Ευρωπαϊκής Ένωσης λόγω γειτνίασης με την βόρεια Αφρική και τη Μεσόγειο. Οι εκκολαπτόμενες εστίες αστάθειας με ομάδες τρομοκρατικών οργανώσεων και Τζιχαντιστών που αναλαμβάνουν δράση στην περιοχή, δεν έχει σχέση με κάποιο αποικιοκρατικό παρελθόν, αλλά με ένα ζοφερό μέλλον αστάθειας και απειλών ασφαλείας. Η Γαλλία ηγείται της ευρωπαϊκής πρωτοβουλίας στήριξης κυβερνήσεων των χωρών της περιοχής απέναντι σε αυτή την απειλή, αναπόφευκτα και με στρατιωτικά μέσα. Συμμετέχουν ήδη 9 ευρωπαϊκές χώρες με μέσα και προσωπικό, ενώ έχουν δηλώσει πρόθεση συμμετοχής άλλες 13, ανάμεσα τους και η Ελλάδα. Συνεπώς η πρωτοβουλία συγκεντρώνει ευρύτατη υποστήριξη από ευρωπαϊκές χώρες. Στο πλαίσιο της -ιδιαίτερα αναβαθμισμένης πλέον- συμμαχικής σχέσης με τη Γαλλία. Εκτιμούμε ότι και η Ελλάδα πρέπει να συνεισφέρει στηρίζοντας την φίλη Γαλλία, αλλά και την προσπάθεια επίτευξης της στρατηγικής αυτονομίας της Ευρωπαϊκής Ένωσης, στην πράξη και όχι στα λόγια.\nΓΙΩΡΓΟΣ ΣΙΑΔΗΜΑΣ: Τα κρούσματα κορωναιού αυξάνονται ραγδαία. Μήπως πρέπει να επανεξεταστεί το ζήτημα της υποχρεωτικότητας του εμβολιασμού όπως για παράδειγμα στις ένοπλες δυνάμεις ή τουλάχιστον σε κάποιες ειδικές ομάδες;\nΝΙΚΟΛΑΟΣ ΠΑΝΑΓΙΩΤΟΠΟΥΛΟΣ: Υπόθεση της συνολικής αντιμετώπισης του covid είναι μία ιδιαίτερα δυναμική υπόθεση, καθώς τα δεδομένα εξελίσσονται αλλάζουν διαρκώς. Συνεπώς προκύπτουν διαρκώς οι ανάγκες προσαρμογής, η σταθερή όμως συνθήκη είναι ότι η κοινωνία και οικονομία πρέπει να συνεχίσουν να λειτουργούν με όρους κανονικότητας, η οποία μπορεί να επέλθει μόνον αν και εφόσον οι εμβολιασμοί προχωρήσουν σε ικανοποιητικό σημείο θωράκισης του πληθυσμού. Έχω τονίσει επανειλημμένως ότι με αυτά τα δεδομένα πρέπει να λειτουργήσουν οι ένοπλες δυνάμεις. Για μας θα ήταν αδιανόητο να τεθούν εκτός λειτουργίας ή εκτός επιχειρησιακής ετοιμότητας οπλικά συστήματα ή μέσα των Ενόπλων Δυνάμεων λόγω αυξημένων κρουσμάτων του covid στο προσωπικό. Σε αυτό το πλαίσιο εξετάζουμε και επανεξετάζουμε σε τακτική βάση τάσεις και δεδομένα .Στόχος είναι η διατήρηση της λειτουργικής ικανότητας των Ενόπλων Δυνάμεων. Θα γίνει ότι πρέπει να γίνει ώστε να συνεχίσουμε να τον επιτυγχάνουμε.\nΑΜΥΝΑ ΕΜΒΟΛΙΑΣΜΟΣ ΕΝΟΠΛΕΣ ΔΥΝΑΜΕΙΣ ΕΞΟΠΛΙΣΤΙΚΑ ΘΕΡΜΟ ΕΠΕΙΣΟΔΙΟ ΤΟΥΡΚΙΑ ΥΕΘΑ Belhara F-35 RAFALE\nΑνώνυμος Κυριακή, Νοεμβρίου 07, 2021 5:26:00 μ.μ.\nΕντελώς λάθος προσέγγιση η σύγκριση της Ελλάδος με άλλες Ευρωπαϊκές χώρες για την αποστολή στρατού στο Σαχέλ. 1) Η Ελλάδα το 2020 έκανε το χρέος της και με το παραπάνω και προστάτεψε την Ευρώπη από τα κύματα μεταναστών που σχεδίαζε ο Ερντογάν. 2) Η Ελλάδα ζει με την καθημερινή απειλή της Τουρκίας (casus belli) και το καλοκαίρι του 2020 δέχθηκε ισχυρές προκλήσεις με το Ορούτς Ρέις. Οι Ευρωπαίοι ΔΕΝ ΕΔΕΙΞΑΝ ΑΛΛΗΛΕΓΓΥΗ και ΔΕΝ ΕΠΕΒΑΛΛΑΝ ΚΥΡΩΣΕΙΣ στην Τουρκία με το άδειασμα από τη Γαλλία στη σύνοδο κορυφής του Σεπτεμβρίου 2020. Επιλεκτική μνήμη έχει ο ΥΕΘΑ. Ποια άλλη Ευρωπαϊκή χώρα έχει αυτό το σοβαρό διττό πρόβλημα (μεταναστευτικό, στρατιωτική απειλή); Μήπως η Εσθονία, η Σουηδία, η Αυστρία κλ.π. Αυτές αισθάνονται καταναλωτές ασφάλειας και στέλνουν στρατιώτες. Η Ελλάδα είναι παραγωγός ασφάλειας και δεν χρειάζεται να στείλει στρατιώτες.\nH Ελλάδα ήδη στερείται τις υπηρεσίες 150 στρατιωτών (αναλογία φύλαξης σε 15 βραχονησίδες) που έστειλε ο ΥΕΘΑ στη Σαουδική Αραβία και τώρα ετοιμάζεται να εξασθενίσει και άλλο την άμυνα της πατρίδος στέλνοντας στρατιώτες στο Σαχέλ. Η Ελλάδα όπως καμία άλλη Ευρωπαϊκή χώρα προσπαθεί να σταθεί στα πόδια της μετά την οικονομική κρίση και δεν περισσεύουν δυνάμεις για το εξωτερικό. Οι εποχές (παχιών αγελάδων) που η Ελλάδα υποστήριξε (καλώς) πολλές ΕΥΕ έχει περάσει στο παρελθόν, αλλά τώρα δεν περισσεύει κανείς. Βρίσκεται σε κατάσταση alert.\nΔεν είναι θέμα πολιτικής και ιδεολογικής αντιπαράθεσης όπως προσπαθεί να το περάσει η κυβέρνηση, είναι σοβαρό θέμα ασφαλείας.


[email protected] (Enikonomia.gr) http://www.enikonomia.gr/timeliness/181690,oi-dyskoles-sygkatoikiseis-stin-kyvernisi-meta-ton-mini-anaschima.html http://media.enikonomia.gr/data/photos/resized/125_181690_52893befa4-aceeaba787e36c05.jpg Στις δύσκολες «συγκατοικήσεις» στην κυβέρνηση μετά τον ανασχηματισμό που ανακοίνωσε το απόγευμα της Τετάρτης ο πρωθυπουργός... 2/28/2018 10:20:27 PM 2/28/2018 10:20:27 PM\nδημοσιεύθηκε: 28/02/2018 22:20\nΣτις δύσκολες «συγκατοικήσεις» στην κυβέρνηση μετά τον ανασχηματισμό που ανακοίνωσε το απόγευμα της Τετάρτης ο πρωθυπουργός, αναφέρθηκε στο κεντρικό δελτίο ειδήσεων του ΑΝΤ1 με τον Νίκο Χατζηνικολάου ο διευθυντής σύνταξης της Realnews, Βασίλης Σκουρής.\nΣυγκεκριμένα, ο Βασίλης Σκουρής αναφέρθηκε στη «συγκατοίκηση» Δραγασάκη-Τσακαλώτου, όπου υπάρχει μία εσωτερική αντίφαση, αλλά και σε αυτή του Πάνου Καμμένου με τον Φώτη Κουβέλη αποκαλύπτοντας, μάλιστα, πως ο πρώτος του τηλεφώνησε για να τον συγχαρεί.\n«Θα το δούμε στην πορεία το θέμα της εσωτερικής αντίφασης, έως τώρα ο κ. Δραγασάκης είχε τις τραπεζικές σχέσεις, αλλά ουσιαστικά δυσκολευόταν στις σχέσει του με τον κ. Τσακαλώτο», είπε χαρακτηριστικά ο Βασίλης Σκουρής και πρόσθεσε: «Θα δούμε τώρα πως θα λειτουργήσει αυτό γιατί κρατά και τις αρμοδιότητες του Αντιπροέδρου της Κυβέρνησης που ένας ρόλος θα γίνει εκ των πραγμάτων πιο ενεργός».\n«Για το δεύτερο θέμα του κ.κ. Καμμένου και Κουβέλη, να πω καταρχήν ότι ο κ. Καμμένος τηλεφώνησε στον κ. Κουβέλη και τον συνεχάρη, του είπε ότι χαίρεται που θα συνεργαστούν, όμως στο παρελθόν είχαν ανταλλάξει βαριές κουβέντες. Μάλιστα, ο κ. Καμμένος είχε εκτοξεύσει και πολλούς προσωπικούς χαρακτηρισμούς. Θα δούμε τι συνεργασία θα υπάρξει», επισήμανε ο Βασίλης Σκουρής.\n#ΑΝΑΣΧΗΜΑΤΙΣΜΟΣ #ΣΥΓΚΑΤΟΙΚΗΣΗ ΥΠΟΥΡΓΩΝ\n«Χειρουργικός» ανασχηματισμός ή τίποτα


Αρχική/Προσφορές/1 + 1 Δώρο/Old Spice Whitewater Αποσμητικό Stick 50ml 1+1 Δώρο Set\nΚωδικός προϊόντος: 8001841261119\nΤιμή στο φαρμακείο: 4,50 € (Συμπεριλαμβανομένου Φορου) Κέρδος: 1,35 € (30%)\nΑποσμητικό για άντρες. Το Old Spice παρουσιάζει μία ευρεία σειρά από αρώματα για άντρες που ζουν μία δυναμική και αντισυμβατική ζωή. Το άρωμα του Old Spice Whitewater Deodorant Stick, σύμφωνα με αυτούς που ξέρουν πώς να μυρίζουν όμορφα, είναι απόλυτα αναζωογονητικό και δροσερό.\nOld Spice Whitewater Αποσμητικό Stick 50ml 1+1 Δώρο Set - 3,15 €\nΠληροφορίες: Αποσμητικό για άντρες. Το Old Spice παρουσιάζει μία ευρεία σειρά από αρώματα για άντρες που ζουν μία δυναμική και αντισυμβατική ζωή. Το άρωμα του Old Spice Whitewater Deodorant Stick, σύμφωνα με αυτούς που ξέρουν πώς να μυρίζουν όμορφα, είναι απόλυτα αναζωογονητικό και δροσερό. Βασικά χαρακτηριστικά:\nΠροσφέρει 48 ώρες προστασίας ενάντια σε οσμές.\nΜε αρρενωπό άρωμα που σε κάνει να νιώθεις φρέσκος όλη μέρα.


Ελλάδα και Ευρωπαϊκή Ένωση: και τώρα τι; | Ελεύθερη Λαική Αντιστασιακή Συσπείρωση\nΗ Ισλανδία είπε αντίο στο ΔΝΤ\tΕρωτας διά αντιπροσώπου\nΕλλάδα και Ευρωπαϊκή Ένωση: και τώρα τι;\nΕλευθερη Λαικη Αντιστασιακη Συσπειρωση\tΑρθρογραφία, Ελλάδα, Κοινωνία, Πολιτική\tσύριζα, Ε.Ε, Ευρώπη, Ευτύχης Μπιτσάκης\t1 Comment\nΗ χώρα στο πιο κρίσιμο σημείο της νεώτερης ιστορίας της\nΗ διαμάχη για τη θέση της Ελλάδος στην υπό ενοποίηση Ευρώπη άρχισε από την εποχή της ίδρυσης της ΕΟΚ (Ευρωπαϊκή Οικονομική Κοινότητα -1958) και συνεχίζεται μέχρι σήμερα. Τα αστικά κόμματα ήταν και είναι υπέρ της συμμετοχής. Η Aριστερά (τότε ΕΔΑ) ήταν εναντίον της ΕΟΚ (λάκκος των λεόντων). Η θέση αυτή ήταν σωστή. Τότε υπήρχε το «σοσιαλιστικό στρατόπεδο», ισχυρά κομμουνιστικά κόμματα στη Δύση, εργατικό κίνημα κ.λπ. Η Ελλάδα είχε συμμάχους στον πολιτικό και οικονομικό τομέα.\nΣήμερα οι συνθήκες αυτές δεν υπάρχουν. Και σήμερα η χώρα μας είναι ουσιαστικά χρεοκοπημένη και το πρόβλημα των σχέσεων με την Ε.Ε. συνεχίζει να διχάζει την Aριστερά. Ειδικότερα, υπήρξε το κύριο εμπόδιο στην συνεργασία των δυνάμεών της (επί του παρόντος) εξωκοινοβουλευτικής αριστεράς. Αλλά, σήμερα, δεν πρόκειται απλώς για συμμετοχή ή μη για «μέσα» ή «έξω». Σήμερα παίζεται το μέλλον της Ελλάδας. Και οι μεν μονίμως υποτελειακοί δεν ανησυχούν. Αλλά οι ηγεσίες της Αριστεράς δεν μπόρεσαν να υπερβούν τις παραδοσιακές καταγωγικές αγκυλώσεις τους και να συγκροτήσουν ένα λαϊκό, πατριωτικό μέτωπο για τη σωτηρία της χώρας.\nΠώς φτάσαμε λοιπόν σ’ αυτό το πιο κρίσιμο σημείο της νεώτερης ιστορίας μας; Η ιστορία αρχίζει από το 1944 με το καθεστώς της υποτέλειας, το οποίο «μεταβάλλον αναπτύσσεται» κατά τον σοφόν της Εφέσου: υποτέλεια, εμφύλιος, ΕΡΕ, χούντα, ΠΑΣΟΚ, Ν.Δ. Τρεις Παπανδρέου, ο τρίτος χειρότερος από τους τρεις. Και οι απόντες από την Εθνική Αντίσταση, οι βιολογικοί ή ιδεολογικοί απόγονοί τους, οι μεγαλοαστοί και οι πολιτικοί εκφραστές τους, αντί να εξαφανιστούν από το πρόσωπο της γης (να πάνε σπίτι τους) έχουν το θράσος να κατηγορούν την Αριστερά, ειδικά τον ΣΥΡΙΖΑ, ότι σε έξι μήνες κατέστρεψε την Ελλάδα! Δεν υπάρχει λοιπόν φιλότιμο, αίσθημα ενοχής, τσίπα σ’ αυτόν τον κόσμο της υποτέλειας και της εθνικής καταστροφής; Ο Σαμαράς να κατηγορεί και ο Μεϊμαράκης να ειρωνεύεται! Νέοι καιροί, νέα ήθη!\nΣήμερα: ΚΚΕ και εξωκοινοβουλευτική Αριστερά: Έξω από ευρώ και έξω από Ε.Ε. ΣΥΡΙΖΑ: από την Ευρώπη του κεφαλαίου στην Ευρώπη των λαών. Με ποιο τρόπο;\nΓια τους «Έξω». Έξω από την ΕΕ σημαίνει μια μικρή(;) επανάσταση. Κατά τον Λένιν αυτό απαιτεί, αν όχι τη στήριξη, τουλάχιστον την ευμενή στάση της πλειοψηφίας της κοινωνίας.\nΚΚΕ: Λαϊκή οικονομία, λαϊκή εξουσία: τι σημαίνουν αυτές οι δύο ψευδοέννοιες; Κι αν σημαίνουν κάτι, θα πραγματοποιηθούν με το 5% ή 6% του εκλογικού σώματος;\nΕξωκοινοβουλευτική Αριστερά: Ανατροπή, επανάσταση, κομμουνιστική απελευθέρωση! Καθαρό σύνθημα το οποίο αποδέχεται επί του παρόντος περίπου το 1% των ψηφοφόρων. Μένει επί του παρόντος ο ΣΥΡΙΖΑ: Από την Ευρώπη του κεφαλαίου στην Ευρώπη των λαών. Τι σημαίνει το νεότευκτο Ευρώπη των λαών; Και πώς θα επιτευχθεί;\nΗ Αριστερά δεν κατάφερε, αυτά τα χρόνια, να εκπονήσει ένα ρεαλιστικό, ποσοτικοποιημένο πρόγραμμα εξόδου από το «λάκκο των λεόντων», ορθότερα: από τη φωλεά των εχιδνών. Έτσι, χάρη στον πατριωτισμό των πάλαι ποτέ «εθνικοφρόνων» φτάσαμε στο πρώτο και στο δεύτερο μνημόνιο κι άρχισε η εκποίηση ή η διαδικασία εκποίησης της ΔΕΗ, του ΟΤΕ αεροδρομίων, Λιμανιών, «φιλέτων» κτιρίων κ.λπ. Συνολικά η εκποίηση του κρατικού και κοινωνικού πλούτου. Προοπτική: Νεοαποικιακό καθεστώς. Απώλεια της οικονομικής ανεξαρτησίας. «Έλληνες εις γην ξένην».\nΣτις εκλογές που ακολούθησαν ο ΣΥΡΙΖΑ επεξεργάστηκε ένα πρόγραμμα που ανταποκρινόταν στις άμεσες ανάγκες της χώρας: να αποτραπεί η «ανθρωπιστική» κρίση, να παρθούν άμεσα μέτρα για την ανασυγκρότηση της οικονομίας κ.λπ. Βασικά συνθήματα: Δεν πουλάμε. Θάβουμε τα μνημόνια. Άλλοι πιο ριζοσπάστες: σκίζουμε τη δανειακή σύμβαση. Οι τελευταίοι ας ρώταγαν τον καθηγητή Κασιμάτη, αν «σχίζεται» και πώς «σχίζεται» η δανειακή σύμβαση!\nTo πρόγραμμα του ΣΥΡΙΖΑ…\nΤο πρόγραμμα του ΣΥΡΙΖΑ ανταποκρινόταν στις άμεσες ανάγκες της στιγμής και ο ΣΥΡΙΖΑ σχημάτισε την πρώτη αριστερή κυβέρνηση στην Ελλάδα. Η Ε.Ε. κήρυξε αμέσως τον πόλεμο με πρόσχημα το χρέος. Οι «εταίροι», καθολικοί ή διαμαρτυρόμενοι, λατρεύουν από κοινού τον έναν και ομοούσιον Θεό: το χρήμα. Αλλά η βασική αιτία του πολέμου δεν ήταν το οικονομικό: Μετά το «θάνατο του μαρξισμού», μετά την πτώση του κομμουνισμού, μετά το τέλος των ιδεολογιών, μετά την αιώνια ειρήνη του καπιταλισμού, κάποια στιγμή ξεφυτρώνει, στο νότιο άκρο της Βαλκανικής, μια αριστερή (όχι κομμουνιστική) κυβέρνηση. Ώστε το φάντασμα του κομμουνισμού θα άρχιζε πάλι να στοιχειώνει τον νου και τον ύπνο των αστών;\nΗ θλιβερή, κουτοπόνηρη, μικρή και μικροπρεπής «ηγεσία» της Ε.Ε., αντέδρασε σωστά. Με πρόσχημα κυρίως το χρέος, κήρυξε τον πόλεμο: Ευρωπαϊκή Ένωση, δυνάμεις εγχώριες της υποτέλειας κ.λπ. ρίχτηκαν στη μάχη να θάψουν το εκ νεκρών αναστηθέν πτώμα. Από κοντά και το ΚΚΕ και η εξωκοινοβουλευτική αριστερά που δεν δέχτηκε να παράσχει ούτε κάποια κριτική στήριξη στη νέα κυβέρνηση. Από τη μια οι τρομερές δυσκολίες, από την άλλη ο ιδεολογικός προσανατολισμός, τα μνημόνια δεν θάφτηκαν και το ξεπούλημα συνεχίστηκε από «σεβασμό» στις προηγούμενες δεσμεύσεις της Ν.Δ. Πολλοί άρχισαν να μιλούν για μετάλλαξη του ΣΥΡΙΖΑ. Αλλά όπως θα ισχυριστώ δεν επρόκειτο για «μετάλλαξη».\nΈτσι, φθάσαμε στη μεγάλη μάχη με τους «εταίρους» για το χρέος. Παρακολουθήσαμε, όσοι διατηρούμε την ευαισθησία μας για τα κοινά, τη μάχη με τους εκπροσώπους των δανειστών: την αναλγησία τους μπροστά στην τραγωδία του ελληνικού λαού. Τη μικροψυχία τους, τη θεωρητική κακομοιριά τους. Τους παρακολουθήσαμε να κάθονται σαν αγράμματοι μπροστά στα επιστημονικά επιχειρήματα του Βαρουφάκη και των άλλων. Εντέλει, η αντιπροσωπεία δεν άντεξε. Και εγένετο το τρίτο και χειρότερο(;) μνημόνιο.\n…και οι ευθύνες της ηγεσίας\nΓιατί ο ΣΥΡΙΖΑ κατέληξε να υπογράψει; Δεν είχαν, λέει, προβλέψει αυτή τη στάση των εκπροσώπων των δανειστών. Είχαν αυταπάτες κ.λπ. Σωστό: Αλλά στη μάχη δεν πας με αυταπάτες, χωρίς συμμάχους, χωρίς οργάνωση που θα σε στηρίξει, χωρίς λαϊκό κίνημα. Όλα αυτά είναι σωστά και για όλα έχει ευθύνες προπαντός η ηγεσία του ΣΥΡΙΖΑ. Αλλά η βασική αιτία της ήττας ήταν άλλη, προϋπήρχε και ήταν στρατηγικού χαρακτήρα: η δέκα φορές την ημέρα διαβεβαίωση στην πίστη και στην παραμονή στην Ε.Ε. Ο ΣΥΡΙΖΑ είχε ξεπεράσει την ιδεολογία του τεθνεώτος ευρωκομμουνισμού. Δεν είχε ξεπεράσει όμως την ιδεολογία της «Ευρώπης των λαών». Έτσι φτάσαμε στο 3ο Μνημόνιο. Και η κυβέρνηση δηλώνει σε κάθε ευκαιρία ότι θα τηρήσει όλες τις υποχρεώσεις, θα ανταποκριθεί σε όλες τις δεσμεύσεις, προηγούμενες και δικές της.\nΚαι σήμερα, ουσιαστικά, δεν αγωνίζεται για το «κούρεμα» του χρέους μόνο για την επιμήκυνση του χρόνου αποπληρωμής. Να πληρώνουν και τα εγγόνια μας και να πλουτίζουν οι δανειστές και οι τράπεζές τους.\nΗ κυβέρνηση δηλώνει ότι θα ανταποκριθεί στις δεσμεύσεις της. Αυτό δεν σημαίνει μόνο νέα υποτέλεια και ξένη εποπτεία. Δεν σημαίνει μόνο οικονομική καταστροφή. Μόνο ξεπούλημα! Τα 14 περιφερειακά αεροδρόμια είναι η αρχή. Ο τουρισμός, η βαριά βιομηχανία μας, κατά μια ανόητη έκφραση, θα περάσει στα χέρια των Γερμανών. Και οι Έλληνες; Γκαρσόνια. Και οι Έλληνίδες; Καμαριέρες! «Να γίνει η Ελλάδα ένα απέραντο ξενοδοχείο» (Σεφέρης).\nΔεν κινδυνεύει σήμερα μόνο η οικονομική, η πολιτική και η εθνική ανεξαρτησία της χώρας. Ένας πολιτισμός 2.500 χρόνων, μια μακρά και πλούσια λαϊκή πολιτισμική παράδοση, η παράδοση της φιλοξενίας, οι ισχυροί ακόμα οικογενειακοί δεσμοί, το φιλότιμο, ο λαϊκός συναισθηματισμός, όλα αυτά που συνιστούν τον λαϊκό και λόγιο πλούτο θα σαρωθούν από την επέλαση της «αισχρής ανταλλαγής της μετρητοίς» (Μαρξ).\nΑν δεν υπάρξει λαϊκό κίνημα και οργανωμένη πρωτοπορία, θα καταντήσουμε κι εμείς μια χώρα όπου θα κυριαρχεί ο αστικός ατομισμός. Μια χώρα με ένα λαό «πολιτισμένο», ψυχρό και αδιάφορο. Η αγροτοποιμενική Ελλάδα δεν ήταν βέβαια παράδεισος. Αλλά η καπιταλιστική ομοιομορφία και ισοπέδωση είναι ο θάνατος.\nΘα μου πείτε: Υπήρχε ή θα μπορούσε να υπάρξει διαφορετική κατάληξη; Μια απόπειρα για απάντηση, σε επόμενο σημείωμα.\nOct 10, 2015 @ 15:30:06